title: Ensio Pihkala

text: Pihkalan päiväkirja sisältää suorasukaisia arvioita SS-joukkojen toiminnasta. Hän totesi suomalaisten ihmettelevän, miksi he olivat sotilasyksikön sijasta ”joutuneet rosvojen ja murhamiesten joukkoon”. Pihkala kuvaili tarkasti esimerkiksi saksalaisten kostotoimia Wiking-divisioonan Westland-rykmentin komentaja Hilmar Wäckerlen kuoltua sala-ampujan luotiin. Lvivissä Pihkala joutui todistamaan Neuvostoliiton salaisen poliisin GPU:n vankilan puhdistusta tuhansista ruumiista. Saksalaiset pakottivat paikallisia juutalaisia likaiseen työhön. [Juutalaiset] ”tiesivät varmasti tulevansa ammutuiksi lähitunteina. Kauhea paikka”, Pihkala kirjoitti.


title: Isänmaan Ystävä

text: Isänmaan Ystävä oli Helsingissä vuosina 1897–1900 ilmestynyt sanomalehti.


title: Isänmaan Ystävä

text: Pastori Emil Ferdinand Murénin perustama "Isänmaan Ystävä" oli vaatimaton kristillinen viikkolehti, joka levisi vain Helsinkiin ja lähiympäristöön. Sortovuosina "Päivälehti" hankki sen ”hätävaraksi”, jota voitiin jakaa "Päivälehden" tilaajille tämän ollessa lakkautettuna. Kenraalikuvernööri Bobrikov pääsi juonesta nopeasti perille ja lakkautti "Isänmaan Ystävän" ainiaaksi. Loppuvaiheessa vuonna 1900 sen päätoimittajana työskenteli Tekla Hultin.


title: Ilmoitus-Lehti

text: Ilmoitus-Lehti (vuoteen 1859 saakka Annons-Blad) oli Kuopiossa vuosina 1858–1860 ilmestynyt sanomalehti.


title: Ilmoitus-Lehti

text: Kirjanpainaja Fredrik Ahlqvistin julkaisema ruotsinkielinen "Annons-Blad" perustettiin edellisenä vuonna lakanneiden "Kuopion Sanomien" korvaajaksi. Se sisälsi etupäässä ilmoituksia ja kuulutuksia, eikä suomenkieliseksi muututtuaankaan herättänyt suurempaa kiinnostusta. Kerran viikossa ilmestyneen lehden toimittajina työskentelivät Alhqvist (1858–1860) ja Tobias Serenius (1859–1860).


title: Alice (nimi)

text: Alice on alun perin ranskalainen, myös muun muassa englanninkielisissä maissa yleinen naisen etunimi. Alkujaan se on muunnos muinaisgermaanisesta nimestä "Adeleidis", joka merkitsee "jalosukuista" ja jonka yleisin nykyisinkin käytössä oleva muoto on Adelaide. Toisaalta Alice on voitu käsittää myös muunnokseksi nimestä Elisabet tai Aleksandra.


title: Alice (nimi)

text: Suomessa Alice-nimisiä naisia on Väestörekisterikeskuksen tietojen mukaan ollut heinäkuuhun 2016 mennessä 11 164. Nimestä on käytössä myös suomenkielinen muoto Aliisa. Alicen nimipäivä on suomenruotsalaisen kalenterin mukaan 14. heinäkuuta, joka suomenkielisen kalenterin mukaan on Aliisan nimipäivä.


title: Ilmarinen (1874–1888)

text: Ilmarinen oli Viipurissa vuosina 1874–1888 ilmestynyt sanomalehti.


title: Ilmarinen (1874–1888)

text: Viipurin nuorfennomaanien perustama "Ilmarinen" oli aluksi paikallisiin asioihin keskittynyt uutis- ja ilmoituslehti. Samannimisen edeltäjänsä tavoin se painettiin N. A. Zilliacuksen kirjapainossa. Tyko Hagmanin päätoimittajakaudella lehdestä tuli voimakkaammin suomenmielinen. Kustantaja Zilliacuksen ja Hagmanin riitannuttua jälkimmäinen perusti vuonna 1884 sen kilpailijaksi "Viipurin Sanomat". Taloudellisesti kannattamaton "Ilmarinen" yhdistettiin vuonna 1888 "Viipurin Uutisiin", joka sekin lakkasi saman vuoden lopussa.


title: Ilmarinen (1874–1888)

text: Lehti ilmestyi vuonna 1875 kerran, vuodesta 1876 lähtien kahdesti ja vuodesta 1882 kolmesti viikossa. Sen levikki oli enimmillään 1100 kappaletta. Päätoimittajina työskentelivät J. H. Erkko (1875–1876), Reitto Aalto (1877), Anton Rikström (1877–1880), Kalle Viljakainen (1880–1883), Tyko Hagman (1883–1884), G. Keldan (Keltanen, 1885), Mikko Salo (1885–1887) ja Alfred E. Wallen (1888).


title: Ilmarinen (1866–1872)

text: Ilmarinen oli Viipurissa vuosina 1866–1872 ilmestynyt sanomalehti.


title: Ilmarinen (1866–1872)

text: "Ilmarinen" oli Viipurin ensimmäinen suomenkielinen lehti sen jälkeen kun "Otawa" oli lakannut vuonna 1863. Se oli linjaltaan maltillisen nuorfennomaaninen. Kerran viikossa ilmestyneen lehden päätoimittajina ja vastaavina toimittajina työskentelivät N. A. Zilliacus (1866–1867), Johan August Hagman (1867–1868), Robert Mallenius (1867–1869), Albert Forssell (1869–1871) ja Aksel Gabriel Corander (1871–1872). Nimekkäästä toimittajakunnastaan huolimatta lehden merkitys jäi vähäiseksi ja se lopetettiin taloudellisesti kannattamattomana. Sen korvaajaksi tuli Fredrik Polénin "Suomenlehti", kunnes vuonna 1874 perustettiin uusi "Ilmarinen".


title: Storforsen

text: Storforsen on Ruotsissa, Älvsbynin kunnassa noin 40 kilometriä Älvsbynin taajamasta luoteeseen sijaitseva, Pohjoismaiden ja Euroopan suurin valjastamaton koski Piitimenjoessa. Kosken keskivirtaama on noin 250 m³/s. Keskikesällä virtaama voi olla 870 m³/s tai enemmänkin. Koski on kokonaisuudessaan hieman yli viiden kilometrin pituinen ja sen kokonaisputoama on 82 metriä, josta kahden viimeisen kilometrin matkalla putouskorkeus on 60 metriä.


title: Storforsen

text: Storforsenin yhteyteen kosken molemmin puolin on perustettu luonnonsuojelualue. Alueen kasvisto, luonnonkauneus, kulttuurihistoria ja geologinen kokonaisuus on katsottu suojelemisen arvoisiksi. Eräs suojelualueen tärkeimmistä nähtävyyksistä on ihmisen luoma, niin kutsuttu Kuollut putous (). Alue syntyi, kun kosken yksi uoma suljettiin uittotoiminnan helpottamiseksi. Kuolleen putouksen alueella voidaan tutkia, miten vesi on muokannut kallioperää muodostaen muun muassa lukuisia hiidenkirnuja. Luonnonsuojelualueelle pääsy on tehty matkailijoille helpoksi ja myös liikuntarajoitteiset ihmiset pääsevät aina kosken äärelle saakka.


title: Storforsen

text: Jääkauden lopulla, noin 8 500 vuotta sitten, nykyinen Storforsenin alue oli yhä noin 90 metriä merenpinnan alapuolella ja merenpinta ulottui Storforsenilta kymmenisen kilometriä ylävirtaan. Ihmisen toiminnan jälkiä alueella on tavattu aina kivikaudelta lähtien, noin 7 000 vuoden takaa, jolloin Storforsen oli silloisella merenrannalla. Alueelta on löydetty useita kivikautisia asuinpaikkoja sekä uudempiakin majavalleja, majakuoppia, keittokuoppia, pyyntikuoppia, liesiä, miilunpohjia, tervahautoja, majanpohjia, metsä- ja uittokämppiä, uittoreittirakenteita, kaivettuja kanavia sekä vedenhiomia kallioita. Kivikautisten metsästäjien ja kalastajien jälkeen alueella ovat oleskelleet kauan saamelaiset poronhoitajat, jotka käyttivät Storforsenin mäntykankaita porojen talvilaitumina ja kalastivat joella. Saamelaisten kotapaikkojen tulisijoja alueella on ajoitettu aina 800-luvulta 1900-luvulle saakka.


title: Storforsen

text: Storforsenin pohjoinen joenuoma kuivatettiin tukinuittoa varten 1800-luvun alussa ja uittereittirakennelmilla saatiin aiemmin noin 400 metrin levyinen koski ohjattua huomattavasti kapeampaan, uittokelpoiseen uomaan. Pohjoisen joenuoman alta paljastui nykyinen Kuollut putous, jossa mannerjäätikön aikaansaamat jäljet tulivat selkeästi näkyviin. Alueella on hioutuneita kallioita, kanjoneita ja hiidenkirnuja. Vielä 1860-luvulla uiton ongelmana olivat voimakkaat virranpyörteet, jotka iskivät tukkeja rikki ja uusia uittorakennelmia alettiin rakentaa. Vuosina 1874-1878 alueelle tehtiin ensimmäinen uittoreitin pysyvä laajennus rakentamalla uittohaaroja ja puuarkkuja. Uittoreittejä paranneltiin edelleen 1900-luvun vaihteessa aina 1930-luvulle asti. Metsäautoteiden ja puun autokuljetusten yleistyessä 1950- ja 1960-luvuilla uitto väheni ja se loppui Piitimenjoessa kokonaan vuonna 1982.


title: Storforsen

text: Luonnonsuojelualueella sijaitsee ravintola, kahvila, sekä useita retkeilijöille tarkoitettuja tulentekopaikkoja. Norrbottenin museo ylläpitää Metsä- ja uittomuseota, joka on tallentanut rakennuksia ja esineistöä metsätyöläisten ja tukkilaisten elämästä 1900-luvulla. Alueella käy vuosittain noin 150 000 matkailijaa. Putouksen juurella sijaitsee myös Storforsen-hotelli, joka tarjoaa ravintola- ja konferenssipalveluja.


title: Titanic – verta ja terästä

text: Titanic – verta ja terästä () on 12-osainen television pukudraama RMS "Titanic"-laivan rakentamisesta. Se oli yksi kahdesta suuren budjetin televisiodraamasta, jotka esitettiin huhtikuussa 2012, osana "Titanicin" turman 100-vuotisjuhlallisuuksia; toinen oli "Titanic-minisarja".


title: Titanic – verta ja terästä

text: Sarjan ensiesitys oli Saksassa ja Tanskassa 15. huhtikuuta 2012, Italiassa 22. huhtikuuta 2012 ja Ranskassa joulukuussa 2012. Osa sarjan kuvauksista järjestettiin Serbiassa, jossa sarjaa esitettiin alkaen 9. syyskuuta 2012. Kanadassa sarjaa esitettiin alkaen 19. syyskuuta 2012 CBC-kanavalla. Yhdysvalloissa sarjaa esitettiin kuusiosaisena niin, että kaksi jaksoa esitettiin peräkkäin välillä 8.-13. lokakuuta 2012 Encore-kanavalla. Suomessa sarjaa alettiin esittää Yle TV1:lla huhtikuusta 2015.


title: Miehen tie

text: Miehen tie – Ahrolan talon oloista Paavon isännyyden vakiintuessa on F. E. Sillanpään romaani vuodelta 1932.


title: Miehen tie

text: Teos kuuluu Sillanpään 1930-luvun suuriin talonpoikaisromaaneihin.


title: Miehen tie

text: Teoksen pohjalta on vuonna 1940 valmistunut elokuva "Miehen tie", jonka ohjauksen aloitti Nyrki Tapiovaara ja työn saattoi päätökseen Hugo Hytönen Tapiovaaran kaaduttua talvisodassa.


title: Poliisivankila

text: Poliisivankila eli putka on tutkintavankila jota saa käyttää enintään 72 tunnin kiinniottoon. Tuomioistuimen päätöksellä maksimiaika on 4 viikkoa. Lain mukaan poliisivankilassa tulee olla kutsunappi, jolla saa välittömästi yhteyden vartijaan.Päihtyeen säilytystilassa tulee olla myös kameravalvonta. Poliisin tai vartijan tulee käydä poliisivankilassa henkilökohtaisesti tarkastamassa kiinniotetun terveydentila. Kiinniotetulla henkilöllä ei saa olla hallussa poliisivankilassaalkoholia tai esineitä joilla hän voisi vahingoittaa itseään. Näihin kuuluvat myös erilaiset nauhat esimerkiksi huppareissa, vöissä ja kengissä.


title: Poliisivankila

text: Poliisivankilaan kuolee Suomessa vuosittain noin 20 henkilöä. Yleisin kuolinsyy on alkoholimyrkytys. Poliisin taakkaa väkivallattomien päihtyneiden henkilöiden talteenotossa on yritetty vähentää perustamalla selviämisasemia.


title: Poliisivankila

text: Arkikielessä sana "putka" voi tarkoittaa myös joukko-osaston tms. arestihuonetta, koppia tai kojua. Sana on lainaa venäjän samaa tarkoittavasta sanasta "budka".


title: Ihmiselon ihanuus ja kurjuus

text: Ihmiselon ihanuus ja kurjuus on F. E. Sillanpään romaani vuodelta 1945.


title: Ihmiselon ihanuus ja kurjuus

text: Teos ilmestyi vailla tekijän viimeistelyä, ja sitä leimasivat pettymys, väsymys ja alkoholismi.


title: Ihmiselon ihanuus ja kurjuus

text: Teoksen pohjalta on vuonna 1988 valmistunut elokuva "Ihmiselon ihanuus ja kurjuus", jonka on ohjannut Matti Kassila.


title: Luettelo Luoteisterritorioiden kunnista

text: Luettelo Luoteisterritorioiden kunnista käsittää Kanadan territorion Luoteisterritorioiden kunnat, joita on 24. Kuntia on viittä eri tyyppiä: "city", "town", "village", "hamlet" ja "community". Kunnan tyyppi määrittelee sen lakisääteiset tehtävät.


title: Ciaran Donnelly

text: Ciaran Donnelly on irlantilainen elokuva- ja televisio-ohjaaja. Hänen töihinsä kuuluu neljä jaksoa ITV-kanavan komediadraamasarjaa "Rimakauhua ja rakkautta", rikosdraamasarja "Donovan" sekä BBC One -draama "Erikoisjoukkue". Vuodesta 2006 hän on ollut pääohjaajana irlantilais-kanadalaisessa "Tudors"-sarjassa. Vuonna 2010 hän sai IFTA-ehdokkuuden työstään sarjan kolmannella kaudella.


title: IAO

text: Information Awareness Office (IAO) oli Yhdysvaltain asevoimien tutkimusorganisaation (DARPA) tammikuussa 2002 perustama tiedustelupalvelu, jonka tarkoituksena oli tuoda yhteen useita DARPA:n projekteja. Kyseisten projektien tavoitteena oli soveltaa informaatioteknologiaa Yhdysvaltoja uhkaavien terroristien ja muiden epäsymmetristen uhkien valvontaan saavuttamalla Total Information Awareness (TIA) -tilan.


title: IAO

text: Tämä saavutettiin rakentamalla valtavia tietokantoja kaikkien Yhdysvalloissa olevien henkilöiden sähköpostien, sosiaalisten verkostojen, luottokorttitietojen, puheluiden, potilastietojen ja monien muiden tämänkaltaisten yksityisten tietojen keräämiseksi ilman tarvetta hankkia etsintälupaa. Tämä tieto oli sitten analysoitu etsien epäilyttävää toimintaa, ihmisten välisiä kytköksiä ja "uhkia". Tämän lisäksi, ohjelmaan sisältyi rahoitus biometriselle valvonnalle, joka kykeni tunnistamaan ja seuraamaan yksilöitä käyttäen valvontakameroita ja muita keinoja.


title: IAO

text: Yhdysvaltain kongressi peruutti IAO:n rahoituksen yleisen kritiikin seurauksena vuonna 2003. Arvostelun perustana oli huoli siitä, että järjestelmän kehittäminen ja käyttöönotto johtaisi joukkovalvontaan. Useiden IAO:n yksittäisten projektien rahoitusta kuitenkin jatkettiin eri nimien alla IAO:n rahoituksen peruuttamisesta huolimatta. Tämä selvisi Edward Snowdenin vuonna 2013 tekemää vuotoa seuranneissa paljastuksissa.


title: Robert Lieberman

text: Robert Lieberman (s. 16. heinäkuuta 1947) on kanadalainen elokuva- ja televisio-ohjaaja.


title: Robert Lieberman

text: Lieberman oil mainoksia tuottavan Harmony Pictures -yrityksen perustaja ja on itsekin ohjannut lähes 2 000 mainosta. Hän on saanut monta Clio-palkintoehdokkuutta ja on voittanut 29. Vuonna 1980 hän oli ensimmäinen DGA-palkinnon parhaan mainosohjaajan palkinnon saanut henkilö. Hän on saanut kolme muuta DGA-palkintoehdokkuutta ja vuonna 1996 hän voitti toisen palkintonsa.


title: Werner Klingler

text: Werner Klingler (23. lokakuuta 1903 – 23. kesäkuuta 1972) oli saksalainen elokuvaohjaaja ja näyttelijä. Hän ohjasi 29 elokuvaa vuosien 1936 ja 1968 välillä.


title: Werner Klingler

text: Klingler syntyi Stuttgartissa ja näytteli uransa alulla teatterissa. 1920-luvun lopulla hän esiintyi parissa Hollywood-elokuvassa nimellä Warner Klinger. Vuonna 1930 hän palasi Saksaan ja aloitti 1960-luvulle asti kestäneen uransa viihde-elokuvien ohjaajana. Klingler kuoli vuonna 1972 Länsi-Berliinissä.


title: Jon Jones (ohjaaja)

text: Jon Jones on brittiläinen televisio-ohjaaja ja käsikirjoittaja, jonka töihin kuuluvat ITV:n draamasarja "Rimakauhua ja rakkautta", Channel 4 -draama "A Very Social Secretary" ja ITV:n vuoden 2007 filmatisointi Jane Austenin "Northanger Abbey" -teoksesta. "Rimakauhua ja rakkautta" toi hänelle ehdokkuuden Parhaan uuden fiktio-ohjaajan Bafta-palkinnon saajaksi Television Craft Awards -palkintogaalassa 2000.


title: Coucy-le-Château-Auffrique

text: Coucy-le-Château-Auffrique on kunta Pohjois-Ranskassa Aisnen departementissa. Se oli keskiajalla yksi Euroopan parhaiten linnoitetusta kaupungeista. Kaupungin suojana oleva linna Château de Coucy tuhoutui vuonna 1917, jolloin saksalaiset räjäyttivät sen. Château de Coucy on saanut kansallisen monumentin statuksen ("Monuments Nationaux").


title: Nyckel-Bryggerier

text: Nyckel-Bryggerier on ruotsalainen pienpanimo, joka sijaitsee Älvsbynissä, Norrbottenissa. Yrityksen ja sen useiden tuotteiden juuret juontuvat vuonna 1908 perustettuun Luleå Bryggeri AB:hen. Panimo valmistaa virvoitusjuomia, mineraalivesiä, siidereitä ja oluita.


title: Nyckel-Bryggerier

text: Gustaf Burström perusti Luleå Bryggeri AB:n Luulajaan vuonna 1908. Se oli kaupungin toinen panimo hieman aikaisemmin perustetun Norrbottens Bryggerin jälkeen. Perheyritys tuotti jo tuolloin virvoitusjuomia, olutta ja kotikaljaa. Panimon kautta aikojen tunnetuin ja eniten myyty tuotemerkki oli olut "Key Beer", joka kattoi 75 prosenttia Norrbottenin olutmarkkinoista 1970-luvulla.


title: Nyckel-Bryggerier

text: Luleå Bryggeri joutui talousvaikeuksiin 1970-luvun lopulla Pripps-yhtiöiden aloittaman voimakkaan hintakilpailun johdosta. Panimon kamppailu sai paljon huomiota mediassa ja eräs ajan sloganeista Norrbottenissa oli jopa "Jag drick int Stockholmsöl" ("Minä en juo tukholmalaisolutta"). Östersundilainen Till-panimo osti perheyrityksen lopulta vuonna 1979 ja oluenpano Luulajassa loppui kymmenen vuotta myöhemmin 1989 Falkenbergilaisen Falcon-konsernin ostettua Till-panimot.


title: Nyckel-Bryggerier

text: Gustaf Burströmin tyttärenpojanpoika Per Önneryd perusti serkkujensa kanssa yrityksen ja aloitti oluenvalmistuksen Luulajassa uudelleen 2000-luvun alussa. Panimolaitteet hankittiin Saksasta. Tuore yhtiö joutui kuitenkin pian konkurssiin vuonna 2002 ison oluterän epäonnistuttua ja panimolaitteet myytiin takaisin Saksaan. Nykyinen tuotanto käynnistettiin vuonna 2005 virvoitusjuomien valmistuksella ja etenkin panimon julmust-joulujuomasta tuli välitön myyntimenestys. Ruotsalaisiin elintarvikekauppoihin suunnatun 3,5-prosenttisen folkölin tuotanto aloitettiin vuonna 2006 ja vuonna 2008 tuotevalikoimassa oli jo 27 eri juomaa, joita ottivat valikoimiinsa eri kauppaketjut ja ravintolat. Yhtiön tuotteita alkoi löytyä myös Systembolagetin tilausvalikoimasta.


title: Nyckel-Bryggerier

text: Panimon tuotanto koostuu yhteensä useammasta mikropanimosta, jotka jakavat tuotantoresursseja keskenään. Per Önnerydin mukaan kyseinen mikropanimoyhteenliittymä oli yhteensä seitsemän tai kahdeksan suurimman ruotsalaisen panimon joukossa vuonna 2008.


title: Nyckel-Bryggerier

text: Panimomestari Per Önnerydin mukaan Nyckel-Bryggerier hyödyntää perheyrityksen perinteisiä juomareseptejä. Panimo pyrkii lähes, jollei täysin, lisäaineettomaan valmistukseen ja käyttää juomien valmistuksessa pelkän sokerin sijaan paljon aitoja marjoja ja hedelmiä.


title: Nyckel-Bryggerier

text: Vuonna 2014 Nyckel-Bryggerier keskittyi etenkin virvoitusjuomien, mineraalivesien ja siidereitten valmistukseen. Siiderimerkkejä tehtiin myyntiin miedompana versiona (2,25%) kauppoihin sekä vahvempana versiona (4,5%) Systembolagetin valikoimiin. Siiderimakuja olivat muun muassa päärynä, puolukka, mustikka, lakka, sekä mesimarja.


title: Anna-Mari Knuuti

text: Anna-Mari Hannele Knuuti (o.s. Määttänen, s. 4. heinäkuuta 1983 Laitila) on suomalainen kestävyysjuoksija. Hän on edustanut koko uransa ajan Forssan Salamaa ja hänen valmentajanaan on toiminut vuodesta 2012 lähtien Marko Vaittinen. Kalevan kisoista Knuuti on saavuttanut hopeaa 10 000 metrin juoksussa vuonna 2009. Lisäksi aikuisten SM-tasolta hänen tilillään on ulkoradoilta hopea 4 x 800 metrin viestijuoksusta vuodelta 2000 sekä maastojuoksun joukkuekilpailun SM-hopea vuodelta 2013. Sisäratojen SM-kisoista Knuuti on lisäksi saavuttanut hopeaa 3 000 metrin juoksussa vuonna 2009.


title: Marika Peltoniemi

text: Marika Helena Anneli Peltoniemi (o.s. Ojanperä, s. 13. marraskuuta 1984 Jalasjärvi) on suomalainen kilpakävelijä. Hän on edustanut koko uransa ajan Jalasjärven Jalasta ja hänen valmentajanaan toimii Marko Kivimäki. Kalevan kisoista Peltoniemi on saavuttanut kaikkiaan kuusi mitalia; 10 kilometrin kävelyssä hopeaa vuonna 2005 sekä 20 kilometrin kävelyssä kaksi hopeaa vuosina 2010 ja 2011 sekä kolme pronssia vuosina 2009, 2012 ja 2013.


Uinnin lyhyen radan maailmanmestaruuskilpailut 2000 järjestettiin Ateenassa Kreikassa 16.–19. maaliskuuta 2000. Kilpailujen järjestäjänä toimi Kansainvälinen uimaliitto FINA.


title: Päivi Miettinen

text: Päivi Tuulikki Miettinen (o.s. Huuhtanen, s. 27. heinäkuuta 1979 Nurmijärvi) on aktiiviuransa päättänyt suomalainen kilpakävelijä. Seuratasolla hän edusti vuodesta 2001 lähtien Nurmijärven Yleisurheilua ja hänen valmentajanaan toimi koko hänen uransa ajan Taina Siekkinen. Kalevan kisoista Miettinen saavutti kaikkiaan seitsemän mitalia; 10 kilometrin kävelyssä kaksi pronssia vuosina 1999 sekä 2002 ja 20 kilometrin kävelyssä kaksi hopeaa vuosina 1999 ja 2000 sekä kolme pronssia vuosina 2002, 2003 sekä 2004. Lisäksi hän saavutti sisäratojen SM-kisoista 3 000 metrin kävelystä kaksi pronssia vuosina 2003 ja 2004. Virallisissa kilpailuissa Miettinen ei ole esiintynyt vuoden 2005 jälkeen.


title: Chijindu Ujah

text: Chijindu Ujah (s. 5. maaliskuuta 1994 Lontoo, Iso-Britannia) on brittiläinen pikajuoksija. Hän kilpailee pääasiassa 100 metrillä, jossa hänen ennätyksensä on kesäkuussa 2014 Hengelossa juostu 9,96.


title: Chijindu Ujah

text: Ujah voitti Italian Rietissä käydyissä yleisurheilun alle 20-vuotiaiden Euroopan-mestaruuskilpailuissa 2013 kultaa ajalla 10,40. Hän juoksi ankkuriosuuden Britannian voittaessa 4 × 100 metrin viestin Euroopan-mestaruuden Amsterdamissa 2016. Hän juoksi avausosuuden, kun Britannia voitti pikaviestin maailmanmestaruuden Lontoossa 2017. Hän karsiutui 100 metrillä välierissä Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017. Ujah juoksi avausosuuden Iso-Britannian kultaa voittaneesa viestijoukkueessa Berliinin 2018 EM-kilpailuissa. Samojen kisojen 100 metrillä hän oli neljäs.


title: Chijindu Ujah

text: Ujahin valmentaja on pituushypyn olympiavoittajaa Greg Rutherfordia myös valmentava Jonas Tawiah-Dodoo.


title: David Konstantin Wyyryläinen

text: David Konstantin Wyyryläinen (14. heinäkuuta 1854 Johannes – ennen vuotta 1917) oli suomalainen kieltenopettaja ja kääntäjä. Hän käytti myös nimimerkkiä Lyry.


title: David Konstantin Wyyryläinen

text: Wyyryläisen vanhemmat olivat lukkari Alexander Wyyryläinen ja Valborg Luukkonen. Hän kävi Viipurin alkeisoppilaitosta ja pääsi yksityisesti ylioppilaaksi Porvoon lyseosta 1880.


title: David Konstantin Wyyryläinen

text: Wyyryläinen toimi kieltenopettajana ja kauppamatkustajana Oulussa ja Helsingissä. Hän muutti 1899 Helsingistä Viipuriin.


title: David Konstantin Wyyryläinen

text: Wyyryläinen kirjoitti englannin kielen oppikirjoja ja suomensi eri alojen kirjallisuutta.Nimimerkillä "Lyry":


title: Yhdysvaltain edustajainhuoneen vaalit 1890

text: Yhdysvaltain edustajainhuoneen vaalit vuonna 1890 pidettiin puolivälissä presidentti Benjamin Harrisonin virkakautta.


text: Baringin pula vaikutti Harrisonin republikaanipuolueen tappioon.


title: Diego Dellasega

text: Diego Dellasega (s. 5. joulukuuta 1990 Cavalese, Italia) on italialainen mäkihyppääjä, joka edustaa G.S. Fiamme Oro Moena-seuraa. Hänen henkilökohtainen ennätyksensä on Planicassa vuonna 2011 hypätty 193,5 metriä. Dellasega debytoi mäkihypyn maailmancupissa helmikuussa 2009 ja hänen paras henkilökohtainen sijoituksensa on vuoden 2010 Sapporon kilpailun 39. Dellasega voitti nuorten MM-pronssia Hinterzartenissa vuonna 2010. Samana vuonna hän sai myös Italian-mestaruuspronssia nykyisestä kotikaupungistaan Predazzosta. Hänen serkkunsa Roberto Dellasega on myös mäkihyppääjä.


title: Elämä ja aurinko

text: Elämä ja aurinko on F. E. Sillanpään romaani vuodelta 1916.


title: Elämä ja aurinko

text: Teos on Sillanpään esikoisromaani. Hän sovelsi siinä uutta tarkastelutapaa nähdä ihminen tasavertaisena osana luomakuntaa. Hän oli omaksunut nuorena lääketieteen ylioppilaana 1900-luvun alun luonnonfilosofien opetuksen kaikkien ilmiöiden yhteenkuuluvuudesta.


title: Elämä ja aurinko

text: Teoksen pohjalta on vuonna 1955 valmistunut elokuva "Poika eli kesäänsä", jonka on ohjannut Roland af Hällström.


title: Danny Talbot

text: Daniel "Danny" Talbot (s. 1. toukokuuta 1991 Trowbridge, Iso-Britannia) on brittiläinen pikajuoksija. Hän kilpailee 100 ja 200 metrillä. 100 metrillä hänen ennätyksensä on vuonna 2014 juostu 10,14 ja 200 metrillä vuonna 2017 juostu 20,16.


title: Danny Talbot

text: Vuoden 2012 EM-kisoissa Helsingissä Talbot saavutti pronssia 200 metriltä. Vuotta aiemmin käydyistä alle 23-vuotiaiden EM-kisoista Ostravasta saaliina oli hopea pikaviestistä. 2013 alle 23-vuotiaiden EM-kisoista Tampereelta tuloksena oli kultaa 4 × 100 metrin viestissä ja hopeaa 200 metriltä. Glasgow'n Kansainyhteisön kisoissa 2014 hän kuului Englannin hopeajoukkueeseen pikaviestissä. Zürichin EM-kilpailuissa hän juoksi alkuerissä Britannian pikaviestijoukkueessa, joka toisella kokoonpanolla voitti loppukilpailussa kultaa. Amsterdamin EM-kilpailuissa 2016 hän sai pronssia 200 metrillä.


title: Danny Talbot

text: Talbot juoksi Lontoon MM-kilpailuissa 2017 kolmannen osuuden Britannian voittaessa 4 × 100 metrin viestin maailmanmestaruuden.


title: Danny Talbot

text: Talbot on 184 senttimetriä pitkä ja painaa 69 kiloa. Hänen äitinsä on puoliksi trinidadilainen.


title: Olipa kerran elämä (albumi)

text: Olipa kerran elämä on Hanna Pakarisen kuudes studioalbumi, joka julkaistiin 23. elokuuta 2013. Albumin on tuottanut Markus Koskinen. Pakarinen teki albumin kappaleita yhdessä tuottajansa kanssa kahden vuoden ajan.


title: Olipa kerran elämä (albumi)

text: Albumin ensimmäinen single ”Sydän tuli vastaan” julkaistiin jo 23. toukokuuta 2012. Ensimmäistä singleä seurasivat vuonna 2013 julkaistut singlet ”Jokapäiväinen” tammikuussa sekä albumin nimikappale ”Olipa kerran elämä” toukokuussa.


title: Olipa kerran elämä (albumi)

text: Albumi nousi Suomen viralliselle albumilistalle neljäksi viikoksi. Ensimmäisellä listaviikollaan se nousi yhdeksänneksi (35/2013). Seuraavalla viikolla "Olipa kerran elämä" putosi listan 19:nneksi ja seuraavalla 29:nneksi. Neljännellä viikollaan se nousi vielä 14:nneksi, mutta seuraavalla viikolla se ei enää mahtunut 50 myydyimmän albumin joukkoon.


title: Hariton Vlasov

text: Hariton Vlasov (s. 17. lokakuuta 1989) on venäläinen alamäkiluistelija ja entinen jääkiekkoilija. Hänen paras sijoituksensa Red Bull Crashed Ice -kilpailussa on seitsemäs sija Landgraafin kilpailusta vuodelta 2013. Vlasov aloitti alamäkiluistelun vuonna 2011 Moskovan osakilpailussa. Jääkiekkoa Vlasov on pelannut hyökkääjänä muun muassa KHL-seura Sibir Novosibirskin kakkosjoukkueessa Venäjän kolmanneksi korkeimmalla sarjatasolla vuoteen 2012 asti. Hän on myös pelannut yhden kauden toiseksi korkeimmalla sarjatasolla MHL:ssä. Vlasov on 179 senttimetriä pitkä ja painaa 74 kiloa.


title: Hiltu ja Ragnar

text: Hiltu ja Ragnar – kertomus kahdesta ihmislapsesta on F. E. Sillanpään pienoisromaani vuodelta 1923.


title: Hiltu ja Ragnar

text: Sillanpää piti "Hiltu ja Ragnaria" parhaana romaaninaan. Sen aihe herätti ilmestymisen aikaan moraalista paheksuntaa. Teos täydentää "Hurskaan kurjuuden" perhetarinaa ja teemoja. Hiltu on "Hurskaan kurjuuden" päähenkilön Juha Toivolan tytär, joka menee palvelijaksi huvilaan Tampereen Pispalaan. Huvilassa asuvan perheen keskenkasvuinen herraspoika Ragnar yrittää vietellä Hiltua, ja järkyttynyt tyttö hukuttautuu. Teoksen tapahtuma-aika on syyskesä 1906, ”vuotta jälkeen suuren lakon”, kuten Sillanpää kirjoittaa. Panu Rajalan mukaan teoksen tapahtumat muodostavat kansalaissodan pienen esinäytöksen.


title: Hiltu ja Ragnar

text: Hiltun kuolemaan viitataan "Hurskaan kurjuuden" viidennen luvun lopussa. Juha Toivola saa Tampereella asuvalta pojaltaan Kaarlolta kirjeen, jossa tämä kertoo Hiltun hukkumisesta ja tulossa olevista hautajaisista.


title: Hiltu ja Ragnar

text: Sillanpää alkoi kirjoittaa "Hiltua ja Ragnaria" elokuussa 1920. Alun perin hän aikoi julkaista sen suuresti ihailemansa Juhani Ahon 60-vuotispäivänä syyskuussa 1921, mutta Aho kuoli ennen juhlapäivää, ja teoksen alkusanoiksi jo valmiina ollut tervehdys Aholle luettiin hautajaisissa elokuussa 1921. Monista syistä aiheutuneen viivytyksen vuoksi teos ilmestyi kirjakauppoihin vasta helmikuussa 1923.


title: Hiltu ja Ragnar

text: "Hiltun ja Ragnarin" ulkoinen aihe oli jäänyt Sillanpään mieleen jo kauan ennen tietoa "Hurskaasta kurjuudesta". Sillanpää oli kouluaikoinaan Tampereella viettänyt kesälomapäiviään tehtailija Liljeroosin perheen omistamassa huvilassa, johon sijoittui myöhemmin Varalan liikuntaopisto. Hiltun esikuvana oli Liljeroosin perheen palvelustyttö, joka hukuttautui hämärissä olosuhteissa huvilan rannassa eräänä syyskesän yönä. Hän oli ollut hiljainen ja sulkeutunut maalaistyttö, jolla oli ollut vaikeuksia työssään. "Hiltun ja Ragnarin" ilmestyttyä eräät tamperelaiset lukijat olivat tunnistavinaan siinä Liljeroosin perheen jäseniä, ja Sillanpää joutuikin selittelemään asiaa Liljeroosin pojille.


title: Hiltu ja Ragnar

text: Teoksen pohjalta on ohjannut Eija-Elina Bergholm Yleisradion TV 2:n Teatteritoimitukselle vuonna 1988 televisioelokuvan.


title: Épernay

text: Épernay on kunta Pohjois-Ranskassa Marnen departementissa Champagne-Ardennen alueella. Kaupunki on yksi samppanjan tuotantokeskuksista, ja sitä kutsutaan myös samppanjan pääkaupungiksi. Épernay on ollut Ranskan ympäriajossa etappikaupunkina kuudesti; vuosina 1963, 1978, 2002, 2010, 2012 ja 2014.


title: Avia B.534

text: Avia B.534 on kaksitasoinen ja potkurikäyttöinen, Tsekkoslovakiassa valmistettu hävittäjälentokone. Koneen suunnitteli Frantisek Novotny. Konetyyppiä käytettiin toisessa maailmansodassa, vaikkakin se oli silloin jo pahoin vanhentunut ja alitehoinen. Avia B.534 oli kuitenkin kohtalaisen liikehtimiskykyinen, ja sitä voitiin käyttää tulitukikoneena maataistelutoiminnassa. Omana kehityskautenaan, vuosina 1933 ja 1934: kone oli vielä melko moderni. Varmuudella voidaan todeta, että Avia B.534 oli käytössä Operaatio Barbarossassa eli hyökkäyksessä mm. Ukrainaan ja Kaukasukselle. Matalalla tämä ketterä kone oli hitaudestaan huolimatta, hankalasti hoideltava vastus: sitä tavoitteleville torjuntahävittäjille. Konetyyppi korvattiin kuitenkin vuodesta 1943 lukien (hävittäjäkäytöstä), ranskalaisilla Dewoitine D.520 -hävittäjäkoneilla.


title: Avia B.534

text: Hispano-Suizan 12Ydrs V-moottori antoi 850 hevosvoiman (634 kW) tehon ja 396 km/h huippunopeuden. Toimintasäde oli 580 km ja lakikorkeus 10 600 metriä. Aseistus käsitti 4 × 7,7 mm (myöhemmin 7,92 mm) eteenpäin ampuvat konekiväärit eturungossa ja enintään 6 × 20 kg/yht. 120 kg pommeja.


title: Avia B.534

text: Tämän konetyypin käyttäjämaita olivat olleet Tsekkoslovakian ohella: Bulgaria, Jugoslavia, Kreikka ja Saksa (Wehrmachtin Luftwaffe). Sodan aikana tapahtui sekä Tsekkoslovakian että Jugoslavian hajoamista, jolloin tämän konetyypin käyttäjämaina jatkoivat sekä Kroatia että Slovakia.


title: Luumukirva

text: Luumukirva ("Hyalopterus pruni") on kirvoihin kuuluva hyönteislaji, jolla on jonkin verran merkitystä luumun tuholaisena.


title: Luumukirva

text: Luumukirvan siivettömät yksilöt ovat soikeita, melko pitkänomaisia, yleensä vaaleanvihreitä kirvoja, joiden pintaa peittää jauhemainen vaha. Selkäpuolella erottuu pohjaväriä tummempia laikkuja ja usein kaksi vaaleaa pitkittäisjuovaa. Jotkin yksilöt voivat olla viininpunaisia. Tuntosarvet ovat vain noin puolet ruumiin pituudesta, takaruumiin kärjen cauda on pitkä ja sormimainen ja tummat vaharauhaspitket ovat hyvin lyhyet, noin kolmanneksen caudan pituudesta. Siivekkäillä yksilöillä on valkeat vahatäplät kunkin takaruumiin jaokkeen selkäpuolella. Ruumiin pituus 1,5–2,6 mm.


title: Luumukirva

text: Kromosomiluku 2n=10.


title: Luumukirva

text: Luumukirva lienee levinneisyydeltään kosmopoliitti. Laji on levinnyt vieraslajina Pohjois-Amerikkaan vuoden 1897 tienolla. Suomessa siitä on havaintoja Ahvenanmaalta Pohjois-Lappiin


title: Luumukirva

text: Luumukirvan elinkierto on kirvoille tyypillinen. Lajilla tapahtuu alkukesästä isäntäkasvin vaihto, jossa primääri-isäntiä ovat "Prunus" suvun puut, etenkin luumu, ja sekundääri-isäntiä järviruoko tai muutamat muut kosteikkojen heinäkasvit. Vaihto ei ole täydellinen ja osa kirvapopulaatiosta jää puihin. Ensimmäiset kirvat kuoriutuvat munista keväällä ja tuottavat 2–3 neitseellisesti lisääntyvää sukupolvea, jotka elävät tiheinä kolonioina "Prunus"-suvun puiden lehtien alapinnoilla. Tämän jälkeen alkaa syntyä siivekkäitä yksilöitä, jotka siirtyvät järviruokoihin. Järviruo'oissa kirvat elävät lehtien yläpinnoilla lisääntyen neitseellisesti. Välillä syntyy siivekkäitä yksilöitä, jotka siirtyvät uusiin ruovikoihin. Syksyllä syntyvät siivekkäät kirvat palaavat "Prunus"-puihin ja synnyttävät siellä koiraita sekä suvullisesti lisääntyviä naaraita, jotka pariteltuaan munivat. Munat talvehtivat.


title: Luumukirva

text: Luumukirvat eivät aiheuta luumun lehtien käpertymistä, mutta lehdet kalpenevat, putoavat ennenaikaisesti ja hedelmät jäävät tavallista pienemmiksi. Kirvojen lehdille erittämä sokeripitoinen mesikaste tarjoaa myös alustan erilaisten homeiden ja muiden sienten kasvulle.


title: Luumukirva

text: Luumukirvan primääri-isäntiä ovat "Prunus"-suvun puut, sekundääri-isäntä etenkin järviruoko ("Phragmites australis"), mutta myös muutamat muut kosteikoissa elävät heinäkasvit.


title: Changyuraptor

text: Changyuraptor oli ”nelisiipisten” petodinosaurusten suku. Sen ainoa tunnettu laji on Changyuraptor yangi, jonka fossiili on löydetty vuonna 2012 Pohjois-Kiinasta Liaoningin maakunnasta samalta alueelta, mistä on löydetty myös "Yutyrannuksen" fossiileja. Laji eli varhaisliitukaudella 125 miljoonaa vuotta sitten ja oli kokonaan sulkapeitteinen raajojaan myöten, eli sillä oli kaksi siipiparia. Tämän vuoksi on päätelty, että laji osasi lentää tai se on ainakin liitänyt lyhyitä matkoja. "Changyuraptor" on ollut noin 1,2 metriä pitkä ja painanut yli neljä kiloa.


title: Maissikirva

text: Maissikirva ("Rhopalosiphum maidis") on kirvoihin kuuluva pieni hyönteislaji. Sitä pidetään maapallon trooppisten seutujen merkittävimpänä tuholaiskirvana.


title: Maissikirva

text: Siivettömät yksilöt ovat melko pitkänomaisia, väriltään kellanvihreästä tumman sinivihreään ja usein jauhemaisen vahan peittämiä. Keskenkasvuiset yksilöt ovat yleensä vahapeitteisiä. Tuntosarvet ovat ruumista lyhyemmät. Takaruumiin kärjen cauda on sormimainen uloke. Lyhyet ja tummat vaharauhasputket ovat caudaa pitemmät ja niiden kärkiosassa on suvulle ominainen pullistuma. Ruumiin pituus 0,9–2,4 mm.


title: Maissikirva

text: Kromosomiluku on yhteydessä kirvojen isäntäkasviin siten, että ohralla elävissä populaatioissa 2n=10 ja maissilla tai durralla elävissä 2n=8.


title: Maissikirva

text: Alkujaan aasialainen maissikirva on nykyisin levinnyt kosmopoliittina ympäri maailmaa. Myös Suomessa havaintoja on harvakseltaan koko maasta.


title: Maissikirva

text: Etelä-Aasiassa maissikirvalla tapahtuu isäntäkasvin vaihto, jossa primääri-isäntiä ovat "Prunus cornuta" sekä muutamat muut "Prunus"-suvun puut ja sekundääri-isäntiä heinäkasvit. Suvullinen lisääntyminen tapahtuu syksyisin "Prunus"-suvun puissa ja muutoin lisääntyminen tapahtuu neitseellisesti. Muualla maailmassa kirvat elävät ainoastaan heinäkasveilla ja lisääntyvät ilmeisesti koko ajan neitseellisesti, vaikka satunnaisesti koirasyksilöitäkin on tavattu. Kirvat elävät kolonioina nuorten lehtien alapinnoilla lehtisuonten vieressä ja aiheuttavat lehtiin kasvuhäiriöitä sekä käpristymistä sivuilta. Lisäksi kirvojen runsaasti tuottama mesikaste tarjoaa kasvualustan erilaisille homeille. Maissikirva ei kestä kylmän ilmanalan talvia.


title: Maissikirva

text: Kasvuhäiriöiden ja homeen lisäksi maissikirvat levittävät ainakin 15 kasvien virustautia. Etenkin maissille ja durralle aiheutuvien vahinkojen vuoksi lajin arvellaan olevan tropiikin alueella merkittävin tuholaiskirva.


title: Maissikirva

text: Maissikirva on heinäkasvien polyfagi ja laji on tavattu yli 30 heinäkasvisuvusta. Tärkeimpiä ravintokasveja ovat kaurat ("Avena"), ohrat ("Hordeum"), riisi ("Oryza"), sokeriruoko ("Saccharum"), ruis ("Secale"), durra ("Sorghum"), vehnät ("Triticum") sekä maissi ("Zea"). Joskus harvoin myös sarakasvit (Cyperaceae) tai osmankäämikasvit (Typhaceae).


title: Sipulikirva

text: Sipulikirva ("Myzus ascalonicus") on kirvoihin kuuluva hyönteislaji. Se on merkittävä viljelyskasvien tuholainen ja Suomessa luokiteltu haitalliseksi vieraslajiksi.


title: Sipulikirva

text: Sipulikirvan siivettömät yksilöt ovat melko pieniä ruumiin pituuden ollessa vain 1,1–2,3 mm. Kirvat ovat kiiltäväpintaisia ja väriltään likaisen keltaisesta vaaleanvihreään. Raajat, tuntosarvet, vaharauhasputket ja takaruumiin kärjen cauda ovat vaaleat, mutta tuntosarvien kärkiosa, raajojen kärkiosat ja vaharauhasputkissa aivan kärki ovat tummat. Tuntosarvet ovat suunnilleen ruumiin pituiset. Caudan pituus on noin kolmasosa vaharauhasputkien pituudesta ja vaharauhasputket ovat lyhyemmät kuin tuntosarvien kolmas jaoke. Vaharauhasputket laajenevat hieman kärkeä kohti. Siivekkäiden yksilöiden pää ja keskiruumis ovat tummat.


title: Sipulikirva

text: Kromosomiluku 2n=12.


title: Sipulikirva

text: Sipulikirvan levinneisyys kattaa lähes koko maapallon ja sitä on tavattu jopa Etelämannerta lähellä olevilta saarilta. Suomessa laji esiintyy vain kasvihuoneissa tai muissa sisätiloissa.


title: Sipulikirva

text: Sipulikirvan tekee erikoiseksi se, että se oli täysin tuntematon ennen vuotta 1940 ja laji lienee syntynyt alkunsa toistaiseksi tuntemattomien kirvalajien risteymänä. Se on eräs moniruokaisimmista kirvalajeista, mutta varsinaista isäntävaihtoa ei tapahdu. Siivekkäät kirvasukupolvet kuitenkin lentävät etsimään uusia elinympäristöjä. Lisääntyminen on täysin neitseellistä eikä koiraita tai munivia naaraita esiinny lainkaan. Sipulikirva on kylmänarka ja viileämmän ilmanalan alueilla kirvat selviytyvät talvesta ainoastaan sisätiloissa.


title: Sipulikirva

text: Kirvat aiheuttavat ravintokasvien lehtiin, kukintoihin ja sipuleihin kasvihäiriöitä, minkä lisäksi sipulikirva levittää ainakin 16 kasvien virustautia. Suomessa laji on luokiteltu haitalliseksi vieraslajiksi.


title: Sipulikirva

text: Sipulikirva on erittäin polyfagi laji. Erityisen mieluisia ravintokasveja ovat kuitenkin laukkakasvit (Alliaceae), kohokkikasvit Caryophyllaceae, asterikasvit (Asteraceae), ristikukkaiskasvit (Brassicaceae), liljakasvit (Liliaceae) sekä ruusukasvit (Rosaceae).


title: Titanic (vuoden 2012 minisarja)

text: Titanic on neliosainen television minisarja, jonka kirjoitti Julian Fellowes ja joka sijoittuu Titanic-matkustajalaivan uppoamiseen 1912. Suomessa se esitettiin kahdessa osassa.


title: Titanic (vuoden 2012 minisarja)

text: Sarja esitettiin ainakin 86 maassa maalis-huhtikuussa 2012 juuri ennen onnettomuuden satavuotismuistopäivää 15. huhtikuuta 2012. Toinen Titanicista kertova minisarja vuodelta 2012 on "".


title: NikoLa

text:
NikoLa (oikealta nimeltään Niko-Pekka Mäkinen, s. 17. helmikuuta 1987) on suomalainen esiintyvä taiteilija ja Miss Drag Queen -kilpailun voittaja vuodelta 2007. Hän on siviiliammatiltaan koulunkäyntiavustaja. NikoLa osallistui myös X-Factoriin vuonna 2010.
NikoLa tuottaa yhdessä Cristal Snow’n kanssa Ilta-Sanomien verkkosivuille "ToosaTV"-nimistä sarjaa, jossa parodioidaan suomalaisia julkisuuden henkilöitä ja televisio-ohjelmia. Nykyään sitä esitetään myös Fox-kanavalla. Sarja sai alkunsa YouTubessa, josta he siirtyivät Ilta-Sanomien sivuille vuonna 2011.


title: C. A. Parsons and Company

text: C. A. Parsons and Company oli brittiläinen insinööriyhtiö, joka oli aikoinaan yksi suurimmista työnantajista Tynesiden alueella. Yhtiö on nykyisin osa Siemensin energiantuotanto-osastoa.


title: C. A. Parsons and Company

text: Yhtiön perusti Charles Algernon Parsons vuonna 1889 itse kehittämiensä höyryturbiinien tuottamista varten. 1900-luvun alussa yhtiö tuotti jopa 50 turbiinia vuodessa tehtaallaan Heatonissa Newcastle upon Tynessa. Yhtiön vahvaa aikaa oli 1960-luku, jolloin tehdas työllisti yli 7 000 henkeä


title: C. A. Parsons and Company

text: Parsons-höyryturbiineja käyttäviä ydinvoimaloita ovat muun muassa Bradwell, Calder Hall, Dungeness, Heysham 2 sekä Oldbury Englannissa ja Chapelcross sekä Skotlannissa.


title: C. A. Parsons and Company

text: Yhtiö sulautui 1968 A. Reyrolle & Companyn kanssa ja muodosti Reyrolle Parsons -yhtiön. Vuonna 1977 Reyrolle Parsons yhdistyi Clarke Chapman -yhtiön kanssa ja muodosti Northern Engineering Industries plc:n, jonka 1989 osti Rolls-Royce plc.


title: C. A. Parsons and Company

text: Nykyään yhtiö on osa teknologiajätti Siemensin energiantuotanto-osastoa. Yhtiö hankki sen Rolls-Roycelta vuonna 1997. Vuosina 2002–2004 Siemens vähensi Heatonin työntekijämäärää 700:sta kolmeensataan ja keskittyi siellä laitteiden huoltoon. Syyksi se ilmoitti maailmanmarkkinoiden laskun syyskuun 11. päivän iskujen ja Enron-skandaalin jälkeen. Yhtiö keskitti tuotannon Budapestin-tehtaalle, jossa tuotanto on halvempaa.


title: C. A. Parsons and Company

text: Parsons-turbiineja on esillä monissa museoissa Isossa-Britanniassa ja ympäri maailmaa. Näihin kuuluvat Discovery Museum Newcastlessa, Science Museum Lontoossa, ja Electric Power and Historical Museum Yokohamassa, Japanissa.


title: Juha-Petteri Lehto

text: Juha-Petteri Lehto (s. 1. huhtikuuta 1976) on aktiiviuransa päättänyt suomalainen aitajuoksija. Seuratasolla hän edusti vuodesta 2001 lähtien Nurmijärven Yleisurheilua ja samasta vuodesta lähtien hän alkoi vastata itse omasta harjoittelustaan. Kalevan kisoista Lehto saavutti pronssia 400 metrin aitajuoksussa vuonna 2002. Virallisissa kilpailuissa hän ei ole esiintynyt vuoden 2010 jälkeen.


title: Hanna Haavikko

text: Hanna Karoliina Haavikko (o.s. Ritakallio, s. 6. toukokuuta 1975 Luleå Ruotsi) on suomalainen keskimatkan juoksija. Seuratasolla hän on edustanut vuodesta 2006 lähtien Turun Urheiluliittoa ja vuodesta 2008 lähtien hän on vastannut itse omasta valmennuksestaan. Kalevan kisoista Haavikko on saavuttanut pronssia 800 metrin juoksussa vuonna 2001. Lisäksi hän on saavuttanut viestijuoksun SM-kisoista viisi mitalia 4 x 800 metrin viestijuoksusta; kultaa vuonna 2013, hopeaa vuonna 1995 sekä kolme pronssia vuosina 1998, 2004 ja 2005.


title: Polkupyöränrenkaiden mittamerkinnät

text: Polkupyöränrenkaiden mittamerkinnät on yleinen kansainvälinen tapa merkitä polkupyörän renkaiden leveys ja korkeus ulko- ja sisärenkaan kylkeen. Käytössä on vanhempi tuumamerkintä ja uudempi ETRTO-merkintä, jonka mittayksikkönä on millimetri. ETRTO-merkinnän on luonut Euroopan rengas- ja vannetekninen järjestö ("Europen Tyre and Rim Technical Organization"). Polkupyöränrenkaissa noudatetaan ISO 5775 -standardia.


title: Dikloorikarbeeni

text: Dikloorikarbeeni (CCl) on karbeeneihin kuuluva orgaaninen yhdiste. Se on erittäin reaktiivinen, minkä vuoksi sitä ei voida eristää, mutta se esiintyy välituotteena useissa reaktioissa.


title: Dikloorikarbeeni

text: Muiden karbeenien tavoin dikloorikarbeenissa on hiiliatomilla vapaa elektronipari sp-hybridiorbitaalilla ja tyhjä p-orbitaali. Myös hiileen sitoutuneilla klooriatomeilla on vapaita elektronipareja, joita ne voivat luovuttaa hiiliatomille ja stabiloida dikloorikarbeenia eri resonanssimuotojen kautta.


title: Dikloorikarbeeni

text: Dikloorikarbeenia voidaan valmistaa usealla eri tavoilla. Tyypillisin tapa on eliminoida kloroformista protoni ja tämän jälkeen klooriatomeja vahvan emäksen kuten kalium-tert-butoksidin avulla tai kaliumhydroksidin ja ultraäänten avulla. Reaktiossa voidaan käyttää myös faasinsiirtokatalyysiä. Muita tapoja ovat trikloorietikkahapon suolojen kuten natriumtriklooriasetaatin kuumentaminen ja dikloorimetaanin ja alkyylilitiumin välisellä reaktiolla.


title: Dikloorikarbeeni

text: Dikloorikarbeeni reagoi alkeenien kanssa muodostaen dikloorisyklopropaanijohdannaisen. Reaktio on spesifinen ja cis-alkeeni johtaa cis-dikloorisyklopropaanijohdannaisen muodostumiseen ja trans-alkeenista syntyy trans-dikloorisyklopropaanijohdannainen. Yhdiste reagoi C-H-insertioreaktiolla erityisesti alkoksidien kanssa, jolloin muodostuu dikloorattu alkaanijohdannainen, jossa on terminaalisessa päässä kaksi kloorisubstituenttia. Reimer–Tiemann-reaktiossa reagoi fenolijohdannaisen kanssa muodostaen bentsaalikloridijohdannaisen välivaiheena ja bentsaalikloridin sivuketju hydrolysoituu aldehydiryhmäksi.


title: Varhadi-nagpuri

text: Varhadi-nagpuri on indoarjalainen kieli, jota puhuu noin 7 miljoonaa ihmistä Intiassa Maharashtran, Madhya Pradeshin ja Telanganan osavaltioissa. Kieli on läheistä sukua Maharashtran valtakielelle marathille ja jotkut pitävätkin sitä marathin murteena. Varhadi-nagpuria kirjoitetaan devanagari-kirjaimistolla.


title: Keskisaarento

text: Keskisaarento () on Kalastajasaarennon mannermaahan yhdistävä kannas ja niemi Euroopan puoleisen Venäjän pohjoisosassa.


title: Keskisaarento

text: Hallinnollisesti Keskisaarento kuuluu Murmanskin alueeseen ja Petsamon kuntapiiriin.


title: Keskisaarento

text: Keskisaarento on hiekka- ja kalkkikivestä muodostunut ylätasanko, joka nousee jyrkästi Barentsinmerestä ja jota peittää pääosin tundrakasvillisuus.


title: Keskisaarento

text: Keskisaarennon läntinen osa kuului Suomelle vuosina 1920–1940 osana Petsamoa.


title: Kaakon Kamarimusiikki

text: Kaakon Kamarimusiikki on Virolahdella vuonna 2014 ensimmäisen kerran järjestetty musiikkijuhla. Toiminnanjohtaja on Siru Ahopelto, taiteellinen johtaja on Suomen Kansallisoopperan 1. konserttimestari Jukka Merjanen. Yhteistyökumppaneina ovat Virolahden kunta, Virolahden Musiikkiyhdistys, Virolahden kappeliseurakunta sekä Harjun oppimiskeskus..


title: Kaakon Kamarimusiikki

text: Ensimmäisten juhlien pääesiintyjä oli Apocalyptican sellisti Perttu Kivilaakso, ja juhliin liittyi säveltäjä-akateemikko Uuno Klamin muistokonsertti hänen kotikylässään Klamilassa.


title: Vuoden talousjohtaja

text: Vuoden talousjohtaja on Talouselämä-lehden yhdessä Accenturen kanssa vuosittain myöntämä tunnustus, jonka saaja valitaan yritysten talousjohtajien joukosta. Vuoteen 2015 saakka myös Gutta Oy osallistui valintaan.


title: Vuoden talousjohtaja

text: Vuoden parhaalle talousjohtajalle myönnettäviä palkintoja alkoivat toisistaan riippumatta jakaa vuonna 2006 Divest Group -ryhmään kuuluva Gutta Oy ("Vuoden CFO")sekä Talouselämä-lehti yhdessä Accenturen kanssa ("Vuoden talousjohtaja"). Vuonna 2011 kilpailut yhdistettiin.


title: Vuoden talousjohtaja

text: Vuoden talousjohtaja -valintaan otetaan vuosittain mukaan Suomen 200 suurimman pörssiyrityksen talousjohtajat. Kolmivaiheinen valintaprosessi pohjautuu tarkasti määritellylle metodologialle.


title: Vuoden talousjohtaja

text: Valinnan tavoitteina ovat:


title: Benson-luokka

text: Benson-luokka oli Yhdysvaltain laivaston hävittäjäluokka, jonka kolmekymmentä alusta valmistuivat 1939-1943. Luokka oli paranneltu versio edeltäneestä Sims-luokasta. Siinä oli kaksi savuhormia ja uudistettu konehuoneiden sijoittelu, jossa erilliset kattila- ja konehuoneet oli suunniteltu parantamaan aluksen selviytymismahdollisuuksia torpedon aiheuttamista vaurioista. Aluksen uppouma kasvoi muutosten seurauksena noin 60 tonnilla.


title: Nukkuva mustalaisnainen

text: Nukkuva mustalaisnainen () on ranskalaisen naivistisen taidemaalarin Henri Rousseaun maalaus vuodelta 1897. Se on yksi hänen päätöistään.


title: Nukkuva mustalaisnainen

text: Rousseau itse kuvaili maalaustaan näin: ”"Mustaihoinen kulkuri, mandoliininsoittaja, nukkuu lopen uupuneena kannun vieressä. Leijona kulkee sattumalta hänen ohitseen, nuuhkii muttei syö häntä"”. Tapahtumapaikkana on kuun valaisema aavikko. Maalauksessa vallitsee samantapainen taianomainen tunnelma kuin monissa muissakin Rousseaun töissä. Kirkas valaistus nostaa esiin sekä sinisen taivaan että naisen puvun eloisat raidat. Kaikki maalauksen osat ovat selkein ääriviivoin rajattuja. Sekä puvun raidat että leijonan harjan karvat on kuvattu yksitellen, naiivilla mutta koristeellisella tavalla. Roussaeu käytti tässä hyvin alkukantaista tekniikkaa.


title: Nukkuva mustalaisnainen

text: Kun maalaus oli ollut esillä näyttelyssä, Rousseau yritti huonolla menestyksellä myydä sen syntymäkaupunkinsa Lavalin pormestarille ilmoittaen, että se oli tarkoitettu kunnianosoitukseksi kaupungille. Pormestari oli lähinnä huvittunut tarjouksesta. Nykyään maalauksen omistaa New Yorkissa toimiva Museum of Modern Art, joka sai sen lahjana liikemies Simon Guggenheimilta.


title: Nukkuva mustalaisnainen

text: Maalauksen leveys on 200,7 senttimetriä ja korkeus 129,5 senttimetriä.


title: Yllätys! (maalaus)

text: Yllätys! () eli Tiikeri viidakossa rajuilmalla on ranskalaisen naivistisen taidemaalarin Henri Rousseaun maalaus vuodelta 1891. Se oli ensimmäinen lukuisista viidakkoaiheisista maalauksista, joista Rousseau pääasiassa muistetaan.


title: Yllätys! (maalaus)

text: Maalaus esittää tiikeriä väijymässä saalistaan viidakon aluskasvillisuuden seassa keskellä rajuilmaa. Nimi "Yllätys!" viittaa luultavasti yllätettävään saaliseläimeen, joka ei kuitenkaan näy kuvassa. Toisen tulkinnan mukaan nimi viittaisi salaman leimahduksen valaisemaan tiikeriin. Rousseau itse selitti myöhemmin, että maalauksen tiikeri on saalistamassa tutkimusmatkailijoita. Rousseau maalasi paljon eksoottisia viidakkonäkymiä, joissa esiintyi usein suuria kissapetoja. Hän väitti innoituksen aihepiiriin syntyneen hänen palvellessaan nuorena muutaman vuoden Ranskan armeijan sotaretkellä Meksikossa, mutta todellisuudessa hän poimi aiheensa lähinnä Pariisin eläintarhasta ja kasvitieteellisestä puutarhasta, joissa hän vieraili usein. Tämän maalauksen tiikerin kuvan hän ilmeisesti jäljensi pantografin avulla erään lastenkirjan kuvasta. Se voi olla lainattu myös Eugènen Delacroix’n tiikeriä esittäneestä pastellimaalauksesta.


title: Yllätys! (maalaus)

text: Teos on värikäs ja maalattu pikkutarkalla tekniikalla. Värien kontrastit ovat voimakkaat. Sade on kuvattu ohennetulla harmaalla maalilla ja pitkillä sekä kapeilla siveltimenvedoilla.


title: Yllätys! (maalaus)

text: Maalaus oli ensi kerran esillä Pariisin riippumattomien taiteilijoiden salongissa eli Salon des Indépendantsissa vuonna 1891, jossa se herätti sekä pilkkaa että ihastusta. Taidemaalari Félix Vallotton ihaili sitä ja kutsui sitä nimellä ”maalaustaiteen alfa ja omega”.


title: Yllätys! (maalaus)

text: Öljymaalauksen leveys on 161,9 senttimetriä ja korkeus 129,8 senttimetriä. Sen on omistanut vuodesta 1972 Lontoon National Gallery, joka osti sen liikemies Walter H. Annenbergin lahjoitusvaroilla.


title: Toni Heikkilä

text: Toni Heikkilä (s. 13. marraskuuta 1985 Tampere) on suomalainen alamäkiluistelija. Heikkilän paras sijoitus Red Bull Crashed Ice-kilpailussa on kuudes Helsingin kilpailusta vuodelta 2014. Ensimmäistä kertaa hän oli mukana kilpailussa vuonna 2012 Ruotsin Åressa. Heikkilä pelaa myös jääkiekkoa II-divisioonan Kisa-Eaglesissa. Jääkiekossa hän on pelipaikaltaan puolustaja.


title: Andreas Hofmann

text: Andreas Hofmann (s. 16. joulukuuta 1991) on saksalainen keihäänheittäjä. Hän edustaa MTG Mannheim -seuraa. Hofmannin ennätys on vuoden 2018 kesäkuussa heitetty 92,06.


title: Andreas Hofmann

text: Hofmann voitti kultaa alle 20-vuotiaiden EM-kisoissa 2009 tuloksella 75,89. Vuoden 2014 EM-kilpailuissa Zürichissä Hofmann selviytyi finaaliin ollen sen yhdeksäs tuloksella 77,42. Pekingin MM-kilpailuissa 2015 Hofmann sijoittui kuudenneksi tuloksella 86,01 ja Lontoon MM-kilpailuissa 2017 kahdeksanneksi tuloksella 83,98. Vuoden 2017 universiadeissa hän sijoittui toiseksi tuloksella 91,07. Hän saavutti Berliinin EM-kilpailuissa 2018 hopeaa tuloksella 87,60.


title: Andreas Hofmann

text: Vuoden 2014 Euroopan joukkuemestaruuskilpailuiden Superliigassa Braunschweigissä Hofmann voitti tuloksella 86,13, joka oli myös hänen silloinen ennätyksensä.


title: Andreas Hofmann

text: Hofmann voitti Saksan mestaruuden Nurnbergissä 2018 tuloksella 89,55.


title: Andreas Hofmann

text: Lähde: Tilastopaja


title: Olli-Pekka Behm

text: Olli-Pekka Behm (12. maaliskuuta 1966 Lahti – 29. syyskuuta 2014 Pori) oli suomalainen toimittaja.


title: Olli-Pekka Behm

text: Behm opiskeli Helsingin yliopistossa valtio-oppia ja työskenteli sen jälkeen Suomen Tietotoimistossa toimittajana ja erilaisissa esimiestehtävissä 11 vuoden ajan. Vuodet 2001–2006 hän oli Hämeenlinnassa ilmestyvän Hämeen Sanomien päätoimittaja ja 2006–2013 Satakunnan Kansan uutispäätoimittaja. Joulukuussa 2013 hän aloitti Satakunnan Kansan vastaavana päätoimittajana. Hän seurasi tehtävässä Iltalehden päätoimittajaksi siirtynyttä Petri Hakalaa.


title: Olli-Pekka Behm

text: Olli-Pekka Behm kuoli leukemiaan syyskuussa 2014.


title: Gupta-kirjaimisto

text: Gupta oli brahmi-kirjoituksesta kehittynyt abugida-tyyppinen kirjoitusjärjestelmä, joka otettiin käyttöön Pohjois-Intiassa Gupta-dynastian alkuaikana 300-luvulla ja jota käytettiin sanskritin kirjoittamiseen vielä pitkään Gupta-valtakunnan hajoamisen jälkeen. Gupta-kirjaimistosta oli 700-luvulle tultaessa kehittynyt useita variaatioita, joista tärkeimpiin kuuluvat nagari, sarada ja siddham. Näistä kehittyivät edelleen Pohjois-Intian nykykirjaimistot kuten bengalilainen, gudžaratilainen ja orijalainen kirjaimisto, gurmukhi ja devanagari.


title: Taylor Chorney

text: Taylor Chorney (s. 27. huhtikuuta 1987 Thunder Bay, Ontario, Kanada) on yhdysvaltalainen jääkiekkoilija, joka pelaa NLA-seura HC Luganossa. Chorney on syntynyt Kanadassa, mutta kasvanut Yhdysvalloissa.


title: Taylor Chorney

text: Chorney varattiin Edmonton Oilersiin numerolla 36 . Ennen varaustaan hän pelasi Pohjois-Dakotan yliopistossa. Chorney pelasi Yhdysvaltain nuorten maajoukkueessa vuoden 2006 MM-kisoissa. Hän pelasi joukkueessa myös seuraavan vuoden kisoissa, joissa hän toimi joukkueen kapteenina. NHL-debyyttinsä Chorney teki 10. huhtikuuta 2009 Edmontonissa Calgary Flamesia vastaan. Ensimmäisen NHL-pisteensä hän teki kauden 2009–2010 ensimmäisessä ottelussaan 12. lokakuuta 2009 syöttäessään Zack Stortinin kaksi maalia Nashville Predatorsia vastaan. Itse Chorney teki ensimmäisen maalinsa 15. helmikuuta 2011 Dallas Starsia vastaan.


title: Taylor Chorney

text: 10. lokakuuta 2011 Chorney asetettiin waiver -listalle, josta St. Louis Blues poimi hänet seuraavana päivänä. Kahden Bluesissa pelatun pelin jälkeen Chorney asetettiin uudelleen waiver -listalle, josta Oilers poimi hänet takaisin itselleen.


title: Taylor Chorney

text: 1. heinäkuuta 2012 Chorney palasi St. Louis Bluesiin tehdessään vapaana agenttina yhden vuoden sopimuksen joukkueen kanssa.


title: Taylor Chorney

text: 1. heinäkuuta 2014 Chorney siirtyi NHL-uransa kolmanteen joukkueeseen tehdessään Pittsburgh Penguinsin kanssa yksivuotisen ja kaksisuuntaisen sopimuksen. Suurimman osan kaudesta 2014–2015 hän pelasi AHL:n puolella Wilkes-Barre/Scranton Penguinsissa, mutta sai tililleen myös seitsemän ottelua NHL:ssä.


title: Taylor Chorney

text: 1. heinäkuuta 2015 Chorney siirtyi vuoden mittaisella sopimuksella Washington Capitalsiin.


title: Taylor Chorney

text: Chorneyn isä Marc pelasi uransa aikana 210 NHL-ottelua Pittsburgh Penguinsissa ja Los Angeles Kingsissä.


title: Karim Z. Yskowicz

text: Karim Z. Yskowicz on suomalaisen näyttelijän Jussi Vatasen esittämä ja luoma sketsihahmo, joka nähtiin sketsisarja Putouksen neljänneltä tuotantokaudelta vuonna 2013. Karim Z. Yskowicz on 45-vuotias lähtökohtaisesti maahanmuuttokriittinen kokoomusnuori. Hän asuu Porissa. Karim Z. Yskowicz puhuu suomea ulkomaalaisella aksentilla. Hän voitti Putouksen sketsihahmokilpailun vuonna 2013 saatuaan yleisöäänestyksessä enemmän ääniä kuin toiseksi sijoittunut Riku Niemisen esittämä Veli Sikiö. Myöhemmin Vatanen on julkaissut hahmonsa nimissä musiikkialbumin "Olen somelainen" ja kirjan "Somea somelaisille".


title: Marc Chorney

text: Marc Chorney (s. 8. marraskuuta 1959 Fort William, Ontario, Kanada) on kanadalainen entinen jääkiekkoilija.


title: Marc Chorney

text: Chorney pelasi neljä kautta Pohjois-Dakotan yliopistossa. Ammattilaisuransa hän aloitti Pittsburgh Penguinsissa, joka varasi hänet NHL:ään kuudennella kierroksella . Chorney kaupattiin Los Angeles Kingsiin vastineeksi kuudennen kierroksen varauksesta . Yhden Kings-kauden jälkeen Chorney teki Washington Capitalsin kanssa sopimuksen, mutta ei onnistunut lunastamaan NHL-paikkaa.


title: Marc Chorney

text: Chorneyn poika Taylor pelaa puolustajana NHL-seura Washington Capitalsissa.


title: Antti Airio

text: Johan Antti Airio (alk. Bonett, 4. heinäkuuta 1877 Pori – 2. lokakuuta 1950) oli suomalainen liikemies ja toimittaja.


title: Antti Airio

text: Lapsena huutolaisena ja äitinsä kuoleman johdosta kaupungin holhokkina ollut Airio toimi nuoruudessaan muun muassa torikauppiaan ja suutarin apulaisena, sekatavaraliikkeiden palveluksessa sekä myöhemmin ulosottomiehenä ja vuodesta 1908 lähtien toimittajana Satakunnan Kansan edeltäjässä Satakunta-lehdessä. Vuosina 1914–1915 Airio oli myös lehden päätoimittaja.


title: Antti Airio

text: Vuonna 1917 hän perusti oman kauppaliikkeen Porin Antinkadulle ja osti kaksi vuotta myöhemmin toimintansa lopettaneen lasitavaraliikkeen varaston. Airio avasi 1919 Porin lasi- ja porsliinikauppa -nimisen liikkeen Yrjönkadulle, joka vuonna 1933 muutti nykyiselle paikalleen saman kadun varrelle kauppatorin kulmaukseen. Vuonna 1939 yrityksen nimi vaihtui Antti Airio Oy:ksi ja vuodesta 1961 lähtien se on toiminut Airionkulma-nimisessä liike- ja asuintalossa. Nykyään liikkeen valikoimaan kuuluvat keittiö- ja taloustavaroiden lisäksi muun muassa sisustus- ja lahjatavarat.


title: Antti Airio

text: Kauppaneuvoksen arvo Airiolle myönnettiin vuonna 1946 ja 1949 hän julkaisi muistelmansa nimellä "Elämäni kertomus, Antti Airio". Porin Raatihuoneenpuistossa sijaitseva suihkulähde on Antti Airion lahjoittama.


Mistä tulemme? Keitä olemme? Mihin menemme? () on ranskalaisen taidemaalarin Paul Gauguinin maalaus vuodelta 1897. Se on sanottu olevan Gauguinin kunnianhimoisin teos.


title: Mistä tulemme? Keitä olemme? Mihin menemme?

text: Maalaus esittää joukkoa kirkkailla väreillä maalattuja ja veistoksellisia ihmishahmoja ajatuksiinsa vaipuneina. Maalaus ei kuvaa niinkään mitään konkreettista tapahtumaa vaan sielunmaisemaa. Taulun on tulkittu kuvaavan elämään ja kuolemaan liittyvää pohdintaa. Etualan hahmot edustavat oikealta vasemmalle katsottuina ihmisen eri elämänvaiheita syntymästä kuolemaan. Ensimmäisenä oikealla on elämän alkua edustava vastasyntynyt vauva, välissä nuoria miehiä ja naisia, ja viimeisenä vasemmalla elämän loppuun viittaava iäkäs nainen. Keskellä maalausta on nuorukainen, joka kurkottautuu poimimaan mangoa puusta. Mukana on myös arvoituksellisesti kätensä levittänyt itämainen jumalankuva, joka edustaa tuonpuoleista. Taustan unenomainen maisema on maalattu leiskuvilla väreillä. Maalauksen vasempaan ylänurkkaan on kirjoitettu ranskankieliset lauseet ”"D'ou Venons Nous"”, ”"Que Sommes Nous"” ja ”"Où Allons Nous"” (ilman kysymysmerkkejä).


text: Gauguin maalasi teoksen joulukuussa 1897, surressaan aiemmin samana vuonna tapahtunutta tyttärensä Alicen kuolemaa. Gauguin asui tuolloin Tahitilla Polynesiassa. Hän teki suuren taulun valmiiksi yhdessä kuukaudessa maalaten kuumeisesti yötä päivää. Gauguin kaavaili suuresta sommitelmasta ilmeisesti jonkinlaista taiteellista testamenttia, sillä pian sen valmistumisen jälkeen hän yritti itsemurhaa arsenikilla. Hän kuitenkin jäi henkiin ja eli vielä kuusi vuotta. Gauguin piti teosta mestariteoksenaan ja ajatustensa summana. Hän lähetti taulun vuonna 1898 Pariisiin George-Daniel de Monfreidille näytteillepantavaksi.


text: Maalaus on tehty yksinkertaiselle säkkikankaalle. Sen leveys on ilman kehyksiä 374,6 senttimetriä ja korkeus 139,1 senttimetriä. Kehyksissä maalaus on yli neljä metriä leveä. Maalauksen on omistanut vuodesta 1936 Bostonissa toimiva Museum of Fine Arts.


title: Mike Amodeo

text: Michael Anthony Amodeo (s. 22. kesäkuuta 1952 Toronto, Ontario, Kanada) on italian-kanadalainen entinen jääkiekkoilija, joka pelasi urallaan 300 ottelua WHA:ssa ja 19 NHL:ssä. Joukkueet olivat Ottawa Nationals, Toronto Toros ja Winnipeg Jets.


title: Carlin Isles

text: Carlin Isles (s. 21. marraskuuta 1989 Massillon, Ohio) on yhdysvaltalainen rugbynpelaaja, joka pelaa Pro12-liigan Glasgow Warriorsissa. Islesin pelipaikka on laitajuoksija ("wing").


title: Carlin Isles

text: Pienikokoisen Islesin suurin vahvuus on hänen loistava juoksunopeutensa. Hänen ennätyksensä pikajuoksussa 100 metrin matkalla on 10,15 sekuntia.


title: Carlin Isles

text: Rugby unionin lisäksi Isles on pelannut rugby sevens -pelimuotoa, jossa hänen nopeutensa pääsee enemmän esiin kentällä ollessa enemmän tilaa. Kyseinen rugbyn muoto debytoi myös olympiatasolla vuoden 2016 kesäolympialaisissa Rio de Janeirossa, ja Isles oli mukana Yhdysvaltain olympiajoukkueessa.


title: Carlin Isles

text: Isles pelasi ennen rugbyuraansa amerikkalaista jalkapalloa lukiossa sekä Ashlandin yliopistossa. Hän teki joulukuussa 2013 sopimuksen NFL-liigan Detroit Lionsin kanssa, ja liittyi seuran harjoitusjoukkueeseen. Sopimus purettiin kuitenkin helmikuussa 2014, ja Isles palasi takaisin rugbyn pariin.


title: Tanssiaiset Moulin de la Galettessa

text: Tanssiaiset Moulin de la Galettessa () on ranskalaisen impressionistisen taidemaalarin Pierre-Auguste Renoirin maalaus vuodelta 1876. Sitä pidetään yhtenä varhaisen impressionismin mestariteoksista ja Renoirin kyseisen kauden pääteoksena.


title: Tanssiaiset Moulin de la Galettessa

text: Moulin de la galette oli vanhaan tuulimyllyyn perustettu suosittu kahvila Pariisin Montmartrella. Renoir maalasi siellä joka sunnuntai. Useimpien tässäkin maalauksessa esiintyvien hahmojen esikuvina olivat hänen ystävänsä ja vakituiset mallinsa. Teos oli ensi kertaa esillä impressionistien näyttelyssä vuonna 1877.


title: Tanssiaiset Moulin de la Galettessa

text: Maalauksessa huomio kiinnittyy tapaan, jolla Renoir on kuvannut puiden lehtien välistä ihmisten päälle läikkinä siivilöityvää auringonvaloa. Tämä valon ja varjon leikki maalauksen hahmojen puvuissa saa heidän ääriviivansa hämärtymään ja siten sulauttaa hahmot taustaan ja maassa näkyviin varjoihin. Renoir halusi ennen kaikkea tavoittaa tilaisuuden iloisen ilmapiirin ja käytti liikehtivän ihmisjoukon kuvaamiseen eloisia siveltimenvetoja. Aikalaiskriitikot eivät pitäneet tällä tavoin syntyneestä epätarkasta ja suttuisesta vaikutelmasta. Maalauksen osti vuonna 1879 Gustave Caillebotte, jonka kokoelman mukana se päätyi lahjoituksena Ranskan valtiolle vuonna 1894 ja oli sen jälkeen näytteillä ensin Luxembourgin palatsissa ja vuodesta 1929 Louvressa. Vuodesta 1986 se on ollut näytteillä Pariisin Musée d’Orsayssa.


title: Tanssiaiset Moulin de la Galettessa

text: Maalauksen leveys on 176,5 senttimetriä ja korkeus 131,5 senttimetriä.


title: Tanssiaiset Moulin de la Galettessa

text: Renoir teki maalauksesta kaikkiaan kolme erilaista muunnelmaa. Eräs niistä myytiin toukokuussa 1990 New Yorkin Sotheby’s-taidehuutokaupassa 78,1 miljoonan dollarin hinnalla japanilaiselle paperitehtailija Ryōei Saitōlle. Vuonna 2012 se oli edelleen kaikkien aikojen suurimmalla summalla huutokaupattujen taideteosten listalla sijalla 9.


title: Paha Polly

text: Paha Polly oli vuosina 2005–2013 vaikuttanut vaihtoehtoista melodista rockia soittanut virolaisyhtye. Musiikilliselta tyylisuunnaltaan se kuului Tartossa vaikuttaneeseen pop-postpunkiin, johon vaikutteensa olivat antaneet Vennaskond, Sõpruse Puiestee ja Alumiinium. Samaan aikaan Paha Pollyn kanssa vaikuttanut samantyylinen yhtye oli Agent M.


title: Paha Polly

text: Kitaristi Alari Uibo ja rumpali Harry Ruotsi aloittivat yhdessä soittamisen võrulaisessa autotallissa kevät-kesällä 2005. Kesäkuussa he pyysivät laulajakseen Liana Kolodinskajan kokeillakseen, miltä Nirvana kuulostaa naisen laulamana. Pian mukaan liittyivät vielä basisti Innar Täht ja Toomas "Toxi" Oks. Jonkin ajan päästä yhtye alkoi Nirvana-covereiden sijaan soittamaan omia kappaleitaan. Yhtyeen nimi Paha Polly syntyi Nirvanan Polly-kappaleen innoittamana, kun yhtyeen jäsenet lisäilivät sen eteen erilaisia adjektiiveja. Yhtyeen ensimmäinen virallinen esiintyminen oli 18. marraskuuta 2005 Vana-Koiolan kulttuuritalolla rock-tapahtumassa "Omad rokivad". Seuraavan vuoden puolella toiminta laajeni Tarttoon, jossa Liana Kolodinskaja oli syksystä 2004 lähtien opiskellut Tarton yliopiston suomalais-ugrilaisten kielten laitoksella viron kieltä ja kirjallisuutta.


title: Paha Polly

text: Uudenvuoden aaton tienoilla 2006 yhtye levytti kappaleen "Naerame", joka lähti laajaan radiolevitykseen maaliskuussa 2007. Singlen sijoitus Viron radiokanavilla oli uusien tulijoiden top 10 listassa sijoilla 6.–8. Kesäkuun 25. päivä 2007 yhtye voitti Coca-colan järjestämän Soundwave-musiikkikilpailun, jonka myötä yhtye esiintyi laajalti Pärnussa. Yhtye nousi kunnolla tietoisuuteen, kun 26. joulukuuta 2007 alkoi pyöriä Statoilin-televisiomainos, jonka taustamusiikkina oli "Naerame"-kappale. Mainos pyöri seuraavat kaksi vuotta. Vuonna 2008 "Naerame"-kappale päätyi "Absoluutselt hitid 2008"-kokoelmalevylle. Uusi kappale "Silmad" nousi myös valtakunnallisen Noorteradion uusien tulijoiden top-21 listalle sijalla 17. Lokakuussa 2008 viimesteilty debyyttialbumi "Ei jäägi üle muud..." ilmestyi 30. joulukuuta juuri ennen vuodenvaihdetta. Levyllä ei vielä soittanut syksyllä 2008 tullut rytmikitaristi Kaur Pai. Vuoden 2009 alusta alkaen uusi rumpali oli Marek Manglus.


title: Paha Polly

text: Vuonna 2009 yhtye julkaisi kaksi singleä "Tule ja leia" ja "Ma olen Tartu", josta tehtiin myös musiikkivideo. "Ma olen Tartu" nousi sittemmin yhdeksi yhtyeen tunnetuimmista kappaleista. Seuraavan vuoden kesäkuussa ilmestyi kakkosalbumi "Kiilud". Vuoden 2010 lopulla yhtyeen uusi hitti oli "Külm detsember". Heinäkuusta 2011 alkaen kokoonpano oli: Liana Kolodinskaja (laulu), Kaur Pai (kitara), Ervin Sokk (basso), Taavet Schotter (kosketinsoittimet), Marek Manglus (rummut). Syyskuussa 2011 julkaistiin uusi single "Mu valgus" ja sille musiikkivideo. Marraskuussa rumpaliksi tuli Brait Pilvik ja joulukuussa tuli ulos uusi single "Meid ootab see päev".


title: Paha Polly

text: Tammikuussa 2012 julkaistiin tulevan albumin nimisingle "Kosmos ootab". Huhtikuussa ilmestyi "Maa ja taeva vahel" ja heinäkuussa "Ava silmad". Uusi albumi "Kosmos ootab" julkaistiin 26. lokakuuta 2012. Yhdessä uuden levyn kanssa julkaistiin single "Me ei kao". Marraskuun lopulla levynjulkaisukeikat soitettiin Tarton boheemin kulttuurielämän keskuksessa, Genialistide Klubilla, ja Tallinnassa Sinilinnussa peräkkäisinä päivinä 28. ja 29.


title: Paha Polly

text: 5. maaliskuuta 2013 julkaistiin uusi musiikkivideo "Külma linna". Yllättäen 16. heinäkuuta 2013 yhtye ilmoitti lopettavansa ja esiintyvänsä viimeisen kerran 21. heinäkuuta Võsun musiikkipäivillä ja 2. elokuuta "Rock Ramp"-festivaalilla Viljandin opiskelijaklubilla.


title: Paha Polly

text: Yhtyeen kärkihahmo ja pääasiallinen sanoittaja-lauluntekijä Liana Kolodinskaja perusti kesällä 2013 uuden yhtyeen Maria Stuart, jonka ensimmäinen tallenne oli J.M.K.E-cover "Õhtumaa viimased tunnid", joka julkaistiin tribuuttikokoelmalla “Võtke istet, vanamutt – Tribute to J.M.K.E.” 1. marraskuuta 2013. Yhtye julkaisi ensimmäisen oman singlensä "Luuraja" 2. maaliskuuta ja 13. toukokuuta 2014 kappaleesta tehtiin Ott Rõngaksen ohjaama musiikkivideo. Maria Stuartin alku on ollut lupaava ja ko. musiikkivideo nousi 29. toukokuuta Eesti TOP 7-listalle saavuttaen korkeimmilaan 2. sijan. Kesällä 2014 kappale on pitänyt paikkansa listalla.


title: Herbert Lehman

text: Herbert Henry Lehman (28. maaliskuuta 1878 New York City, New York – 5. joulukuuta 1963 New York City, New York) oli yhdysvaltalainen demokraattipuolueen poliitikko. Hän toimi New Yorkin kuvernöörinä vuosina 1933–1942 ja edusti osavaltiota sen senaattorina vuosina 1950–1957.


title: Herbert Lehman

text: Herbert H. Lehman syntyi New Yorkissa 28. maaliskuuta 1878. Hänen isänsä Mayer Lehman oli saapunut Rimparista, Saksasta vuonna 1848 ja asettunut aluksi Montgomeryyn, Alabamaan, harjoittamaan liiketoimintaa. Lopulta hän muutti New Yorkiin sisällissodan jälkeen


title: Herbert Lehman

text: Lehman opiskeli Sachs Collegiate instituutissa New Yorkissa ja valmistuttuaan vuonna 1895 hän jatkoi opintojaan Williams Collegessa, josta hän valmistui vuonna 1899. Yliopiston jälkeen Lehman alkoi työskennellä tekstiilien valmistuksessa, lopulta hänestä tuli varapuheenjohtaja ja rahastonhoitaja J. Spencer Turner Companyn Brooklynin tehtaalla. Vuonna 1908 hänestä tuli sijoituspankki Lehman Brothersin osakas New Yorkissa. Vuonna 1928 hän oli vetäytynyt kokonaan liiketoiminnasta.


title: Herbert Lehman

text: 28. huhtikuuta 1910 Lehman meni naimisiin sanfranciscolaisen Edith Altschulin kanssa. Heillä oli kolme lasta, Peter, John ja Hilda Jane. He asuivat New Yorkissa osoitteessa 820 Park Avenue.


title: Herbert Lehman

text: Hänen tyttärensä Hilda Jane karkasi Marylandiin ja meni vuonna 1940 19-vuotiaana naimisiin ranskalaisvenäläistä syntyperää olleen Boris De Vadetzkyn kanssa. Viiden vuoden kuluttua he erosivat vuonna 1945.


title: Herbert Lehman

text: Lehman aktivoitui politiikassa vuonna 1920, ja tuli demokraattipuolueen talousvaliokunnan puheenjohtajaksi vuonna 1928. Hänet valittiin New Yorkin varakuvernööriksi vuosina 1928 ja 1930. Hänet valittiin neljä kertaa New Yorkin kuvernööriksi: vuosina 1932, 1934, 1936 ja 1938. Lehman oli presidentti Franklin Delano Rooseveltin New Deal "Uusjako" politiikan tukija ja toteutti ohjelmaa samassa hengessä New Yorkissa.


title: Herbert Lehman

text: 3. joulukuuta 1942 hän erosi kuvernöörin virasta alle kuukausi ennen toimikautensa päättymistä, kun hänet oli nimitetty Yhdysvaltain kansallisen avustus- ja kunnostustoiminnan johtajaksi. Hän toimi pääjohtajana Yhdistyneiden kansakuntien avustus- ja kuntoutushallinnossa vuosina 1943-1946.


title: Herbert Lehman

text: Lehman oli demokraattien ehdokas senaattoriksi New Yorkista vuonna 1946, ja hän sai myös liberaalien ja Amerikan työväenpuolueen ääniä, mutta hävisi republikaanien ehdokkaalle Irving Ivesille. Vuonna 1949 hän oli ehdokkaana jälleen, tällä kertaa ylimääräisissä vaaleissa Robert F. Wagnerin erottua. Lehman kukisti John Foster Dullesin, joka oli nimitetty hoitamaan virkaa väliaikaisesti Wagnerin erottua, ja aloitti kuvernöörin virassa 3. tammikuuta 1950. Tämän vaalin aikana hän sai kansanpuolueelta ääniä. Amerikan työväenpuolue oli kehottanut jäseniään olemaan äänestämättä ketään ehdokasta. Vuonna 1950 hänet valittiin uudelleen koko kaudeksi.


title: Herbert Lehman

text: Lehman oli yksi kahdesta senaattorista, jotka vastustivat Mississippin senaattori James O. Eastlandin nimittämistä lakivaliokunnan puheenjohtajaksi. (Toinen oli Oregonin Wayne L. Morse.) Hän oli myös senaattori Joseph McCarthyn varhainen ja äänekäs vastustaja. Lehman oli liberaali senaattori ja hänen ei katsota kuuluneen senaatin "klubin" sisäpiiriin. Hän jäi eläkkeelle eikä ollut enää ehdokkaana 1956.


title: Urbinon Venus

text: Urbinon Venus () on italialaisen renessanssiajan taidemaalarin Tizianin maalaus vuodelta 1538. Maalaus esittää rakkauden jumalatar Venusta kuvaavaa alastonta nuorta naista lepäilemässä vuoteella.


title: Urbinon Venus

text: Maalaus on saanut nimensä Urbinon herttua Guidobaldo II della Roveren mukaan, joka tilasi sen Tizianilta lahjaksi nuorelle vaimolleen Giulia Varanolle. Teos valmistui vuonna 1538. Asetelma ja naisen asento on lähes sama kuin Giorgionen "Nukkuvassa Venuksessa", jonka Tizian oli saanut vuonna 1510 viimeistellä Giorgionen kuoltua ennen työn valmistumista. Erona on se, että Tizianin maalauksessa nainen on hereillä ja taustana on ulkomaiseman sijasta palatsin sisätila. Tizian maalasi monta muutakin Venus-aiheista teosta.


title: Urbinon Venus

text: Maalauksen nainen makaa raukeassa asennossa ja peittää toisella kädellään häpynsä. Hänellä on kädessään punaisia ruusuja. Ruusut oli tapana yhdistää mytologiassa nimenomaan Venukseen. Lakanan ja tyynyjen kermanvaaleat sävyt korostavat naisen ihon lämmintä hohtoa, kun taas taustana oleva tummanvihreä verho muodostaa sille kontrastin. Taustalla oikealla näkyy kaksi palvelijatarta, joista toinen penkoo suurta arkkua. Vuoteella nukuu sykkyrällä pieni laikullinen koira. Maalaus on eroottinen, mutta hyvällä maulla tehty. Urbinon herttua halusi vaimolleen ”opetukseksi” maalauksen, joka kuvaisi vertauskuvallisesti avioliittoon kuuluvaa uskollisuutta ja äitiyttä, mutta itse asiassa "Urbinon Venuksen" selkeä eroottisuus tuntuu pikemminkin viittaavaan vaimon toisenlaisiin velvollisuuksiin. Koira toimii maalauksessa uskollisuuden vertauskuvana.


title: Urbinon Venus

text: Maalaus kuuluu nykyään Firenzen Uffizi-taidemuseon kokoelmiin.


title: Mykola Pymonenko

text: Mykola Kornylovytš Pymonenko (, ; 21. maaliskuuta 1862 Kiova - 8. huhtikuuta 1912 Kiova) oli ukrainalainen realistinen taidemaalari.


title: Mykola Pymonenko

text: Mykola Pymonenko syntyi Kiovassa vuonna 1862. Hän oli ikonimaalari Kornilo Pymonenkon poika. Hän opiskeli Kiovan piirustuskoulussa vuosina 1878-1882 ja sen jälkeen Keisarillisessa taideakatemiassa Pietarissa vuosina 1882-1884, jossa hänen opettajiinsa kuului Volodymyr Orlovski. Opintojen jälkeen hän opetti Kiovan piirustuskoulussa vuosina 1884-1900 ja sen jälkeen Kiovan taidekoulussa vuosina 1900-1906. Kazimir Malevitš kuului hänen oppilaisiinsa.


title: Mykola Pymonenko

text: Hän osallistui Etelä-Venäjän taiteilijayhdistyksen näyttelyihin vuosina 1891-1896 ja vuodesta 1893 alkaen Vaeltajien näyttelyihin, joihin hän liittyi muodollisesti vuonna 1899. Vuonna 1904 hänestä tuli Keisarillisen taideakatemian jäsen.


title: Mykola Pymonenko

text: Pymenenko kuoli Kiovassa vuonna 1912 ja hänet haudattiin Lukjanovin hautausmaalle.


title: Mykola Pymonenko

text: Pymenenkolle omistettu museo sijaitsee Maljutjankan kylässä lähellä Kiovaa.


title: Mykola Pymonenko

text: Pymonenko teki yli 700 laatukuvaa, maisemamaalausta ja muotokuvaa, joista useista on tehty postikortteja. Hän kuvasi uskollisesti ukrainalaisen elämän eri puolia. Hänen teoksistaan voidaan mainita "Torilla" (1898), "Fanatismin uhri" (1899), "Ennen myrskyä" (1906) tai "Hopak" (1908).


title: Mykola Pymonenko

text: Pymonenko kuvitti myös Taras Ševtšenkon runoja ja osallsitui 1890-luvulta Kiovan Pyhän Vladimirin katedraalin freskojen maalaukseen.


title: Luettelo YK:n rauhanturvaoperaatioista

text: Tämä on luettelo YK:n rauhanturvaaja operaatioista. Luettelot vat kronologisia maanosittain.


title: Pedon kynnet

text: Pedon kynnet on Sanin toinen sooloalbumi, joka julkaistiin 29. elokuuta 2007. Albumi ei sijoittunut lainkaan Suomen viralliselle albumilistalle.


title: Pedon kynnet

text: Albumin ensimmäinen single ”Pedon kynnet” julkaistiin 14. maaliskuuta 2007. Myöhemmin albumilta julkaistiin myös singlet ”Jumalat nuo” ja ”Helmiketju”.


title: Omaperäismaa

text: Omaperäismaa () oli Ruotsissa ja Suomessa itsenäisen, täysin omistus- ja perintöoikeuksin hallitun maan nimitys. Se oli yksi maanluonnon laji. Maanluonto tarkoitti maakirjaan merkittyä luokkaa, joka osoitti maasta suoritettavan maaveron määrän ja sen, millainen oikeus maatilan asukkaalla tilaansa oli. Omaperäismaan vastakohta oli kruununmaa, johon yksityiset eivät voineet saada omistusoikeutta. Omaperäismaata oli kahta eri laatua: perintömaata eli veromaata ja rälssimaata. Rälssimaa eli rälssitila oli maatila, johon kruunu oli ainiaaksi menettänyt maanomistus- ja verotusoikeuden.


title: Omaperäismaa

text: Omaperäismaata muodostui muinoin siten, että ihmiset valtasivat asumattomista erämaista raivattavaksi sopivaa maata ensiksitulijan otto-oikeudella. Näin muodostui taloja ja kyliä, ja valtaajat saivat maihinsa omistusoikeuden. Valtion vallan kasvaessa se alkoi jo keskiajalla ja uuden ajan alussa supistamaan kylien valtaamia erämaita. Kustaa Vaasa julisti 1542 asumattomat erämaat valtion omiksi alueiksi. Myöhemmin erotettiin kylien maita kruunulle myös niin sanottuina liikamaina.


title: Malaysia Airlinesin lento 17

text: Malaysia Airlinesin lento 17 (MH17/MAS17) oli malesialaisen lentoyhtiö Malaysia Airlinesin reittilento Amsterdamista Kuala Lumpuriin. Se syöksyi Maahan Itä-Ukrainassa 17. heinäkuuta 2014. Kone oli tyyppiä Boeing 777-200ER. Putoamispaikka sijaitsi Itä-Ukrainan Torezista pohjoiseen, Donetskin alueen Šah’tarskin piirin Hraboven kylän lähellä. Ennen maahansyöksyä kone räjähti ilmassa tarkoituksellisesti ammuttuna. Kaikki koneessa olleet 283 matkustajaa ja 15 miehistön jäsentä kuolivat turmassa.


title: Malaysia Airlinesin lento 17

text: Kansainvälinen tutkimusryhmä on todennut että Malesialaiskoneen pudottanut Buk-ohjus kuului Venäjän asevoimille.


title: Malaysia Airlinesin lento 17

text: Alueella on käynnissä sota. Kumpikaan taistelujen osapuolista ei ole tunnustanut alasampumista. Monien läntisten tietojen mukaan koneeseen osui Itä-Ukrainan separatistien vahingossa ampuma ohjus. Venäjän media syytti Ukrainaa koneen alasampumisesta ohjuksella tai hävittäjällä.


title: Malaysia Airlinesin lento 17

text:
MH17 oli Malaysia Airlinesin matkustajalento Amsterdamista Alankomaista Kuala Lumpuriin Malesiaan. Boeing 777-200ER -lentokone lähti Amsterdamissa sijaitsevalta Schipholin kansainväliseltä lentoasemalta kello 13.15 Suomen aikaa. Koneen oli määrä laskeutua Kuala Lumpurin kansainväliselle lentoasemalle 18. heinäkuuta kello 6.10 paikallista aikaa. Yhteys lentokoneeseen katkesi äkkiä kello 17.15. Kone syöksyi maahan Grabovon kylässä, joka sijaitsee Torezista pohjoiseen.
Turmakoneen matkustajista kuusi oli AIDS-tutkijoita matkalla 20. kansainväliseen AIDS-konferenssiin Australian Melbournessa.
Ukrainan hallitus ja Itä-Ukrainan separatistit syyttivät tosiaan koneen alasampumisesta, ja Venäjän mediassa julkaistiin Ukrainaa syyttelevää aineistoa.


title: Malaysia Airlinesin lento 17

text: Eräs nimetön todistaja Itä-Ukrainasta kertoi, että taivaalla oli tapahtunut räjähdys, että pudotetun lentokoneen kerrottiin kuuluvan fasisteille ja että löydetyt merkit viittasivat kuitenkin siviilikoneeseen. Muut, hajanaiset ja ristiriitaiset, suurelta osin varmentamattomat, Itä-Ukrainasta saadut tiedot viittasivat kapinallisten ampuneen koneen alas.. Yhdysvaltain tiedustelun mukaan se havaitsi torjuntaohjukseen viittaavat tutka- ja lämpöjäljen.


title: Malaysia Airlinesin lento 17

text: Ukrainan turvallisuuspalvelu kertoi kaapanneensa kaksi puhelua, joissa venäläismieliset separatistit keskustelevat oletettavasti GRU:n upseerien kanssa siviililentokoneen alasampumisesta. Myöhempien Bellingcat-ryhmän keräämien valokuvien ja videoiden mukaan Torezin seuduilla olisi ollut itään päin matkalla ollut Buk-ohjus. Itä-Ukrainan separatisteihin kuuluvat henkilöt kuvasivat videon aivan onnettomuuden jälkeen. Nauhalta kuuluu: ”Siviilejä, siviilejä”.


title: Malaysia Airlinesin lento 17

text: MH17:n putoamisen jälkeen eritysesti venäläislähteet syyttivät Ukrainan hallitusta koneen tuhoamisesta. Erinäiset teoriat Ukrainan hallinnon osallisuudesta MH17:n putoamiseen ovat jääneet heikolle pohjalle. Venäläisviestimet ovat jääneet kiinni muun muassa kuvamanipulaatioista, myös Venäjän federaation yleisesikunnan tiedotustilaisuudessaan jakama tieto paljastui virheelliseksi. Tiedotustilaisuudessa väitettiin esimerkiksi, että Ukrainan ilmavoimien SU-25-hävittäjä (syytetty lennon alasampumisesta) kykenisi operoimaan 10 kilometrin reittilentokorkeudessa lyhytaikaisesti. Valmistaja Sukhoi antaa kuitenkin kattokorkeudeksi seitsemän kilometriä ilman aseita tai ulkoista kuormaa. Täydessä lastissa Sukhoi antaa kattokorkeudeksi viisi kilometriä. Samaan aikaan SU-25:a koskevassa Wikipedia-artikkelissa hävittäjän lentokorkeutta muokattiin heijastamaan yleisesikunnan väitteitä; artikkelin muokkaushistorian mukaan muokkaus tehtiin eräältä Kremlin IP-osoitteelta. Myöhemmin venäläiset viestimet ovat uutisoineet muun muassa ”"nimettömän todistajan"” lausunnosta, jonka mukaan ukrainalaishävittäjän ohjukset olisivat kadonneet lennon aikana.


title: Malaysia Airlinesin lento 17

text: Kansan Uutisten toimittajan Arto Huovisen mielestä olisi epäuskottavaa, että Kiovan hallituksen ilmatorjunta ylipäätään olisi halunnut ottanut maalikseen matkustaja- tai kuljetuskonetta. Hänen mukaansa on selvää, ettei ainakaan separatisteilla sellaisia ollut.


title: Malaysia Airlinesin lento 17

text: Yhdysvaltain viranomaisten mukaan oli todennäköisintä, että Itä-Ukrainan separatistit olisivat ampuneet koneen alas vahingossa, koska nämä luulivat sitä Ukrainan asevoimien suureksi Antonov-kuljetuskoneeksi. Väitettä tuki ainakin osin se, että Itä-Ukrainan separatistit olivat aiemmin ampuneet alas armeijan koneita ja helikoptereita. 6 500 metrin korkeudessa lentänyt Ukrainan ilmavoimien An-26 ammuttiin alas 14. heinäkuuta 2014, vain muutamaa päivää ennen MH17:n tuhoa.


title: Malaysia Airlinesin lento 17

text: Separatistit luovuttivat 22. heinäkuuta löydetyt koneen lennon rekisteröimislaitteet, niin sanotut mustat laatikot, Malesian viranomaisille. Malesia ilmoitti toimittavansa ne lähimpään ICAO:n hyväksymään tutkimuslaitokseen. Britannian Air Accidents Investigation Branch Farnboroughissa otti laitteet tutkittavikseen 23. heinäkuuta.


title: Malaysia Airlinesin lento 17

text: Hollantilaiset onnettomuuden tutkijat totesivat 9. syyskuuta alustavassa raportissaan koneen putoamisen syyksi ”useat koneeseen ilmassa osuneet suurinopeuksiset esineet, jotka läpäisivät koneen.” Raportin mukaan kone hajosi jo ilmassa. Tutkinnan lopullisen raportin oli määrä valmistua kesään 2015 mennessä. Ohjuksen jäänteitä väitettiin löytyneen turmapaikalta


title: Malaysia Airlinesin lento 17

text: Hollantilaisen tutkimuslautakunnan lokakuussa 2015 julkaiseman loppuraportin mukaan Buk-ohjus pudotti lennon MH17, kun ohjuksen taistelukärki räjähti hyvin lähellä ohjaamoa sen vieressä/yläpuolella. levittäen kuution ja rusetin muotoisia sirpaleita.


title: Malaysia Airlinesin lento 17

text: Saksalainen Corrective-niminen journalistiryhmä nimesi alkuvuonna 2015 tekoon syylliseksi Venäjän 53. ilmatorjuntaprikaati ”Kurskin”. Tätä todisteltiin asiantuntijalausunnoilla, silminnäkijöiden haastatteluilla, kuvilla ja sosiaalisesta mediasta saaduilla tiedoilla. Myös Bellingcat-yhteisö laati vastaavanlaisen raportin.


title: Malaysia Airlinesin lento 17

text: Venäläisessä "Novaja Gazeta" -lehdessä 5. toukokuuta 2015 julkaistiin salainen tutkimus, jonka mukaan kone ammuttiin alas Buk M1/9M38M1-ohjuksella, joka oli laukaistu todennäköisesti Zaproštšenskjen kylästä etelään sijaitsevalta paikalta.. Tutkimus ei silti ottanut kantaa siihen, kuka ohjuksen laukaisi.


title: Malaysia Airlinesin lento 17

text: Venäläisen Buk-ohjuksen valmistajayhtiön Almaz-Antein erään edustajan mukaan ohjus ammuttiin alas Buk-ohjuksen vanhalla mallilla, jota on vain Ukrainan armeijalla, ei enää Venäjän armeijalla.


title: Malaysia Airlinesin lento 17

text: Kun hollantilainen lautakunta julkisti onnettomuustutkinnan tuloksen lokakuussa, venäläinen ohjuksen valmistajayhtiö kyseenalaisti monia tutkimuksen yksityskohtia ja ulkoministeri Lavrov vaati uutta tutkimusta. Venäjä vaati raporttiin muutoksia mm. lisää Almaz-Antein antamia tietoja. Venäläiset halusivat poistaa monia viittauksia Buk-ohjukseen, luetella muut mahdollisen koneen tuhon syyt ja varsinkin ottaa mukaan hävittäjävaihtoehdon. Venäläisten mukaan sirpaleita ei voitu aukottomasti kytkeä Buk-ohjukseen. Venäläiset halusivat myös muuttaa arviota ohjuksen laukaisupaikasta Zaroshchensken kylän alueelle, joka oli tuhopäivänä luultavasti Ukrainan armeijalla. Hollantilainen tutkijaryhmä suostui poistamaan viittauksen Venäjän armeijaan konfliktin osapuolena.


title: Malaysia Airlinesin lento 17

text: Onnettomuuden kansainvälistä rikostutkintaa johtaa Hollannin syyttäjänvirasto. Onnettomuustutkintaan verrattuna rikostutkijoilla on käytössään enemmän erilaista todistusaineistoa. Rikostutkijoiden työssä käytetään esimerkiksi kansalaisten kuvaamia videoita, puheluäänitteitä ja verkossa olleita viestejä.


title: Malaysia Airlinesin lento 17

text: Venäjän presidentti Vladimir Putin kannatti heinäkuussa 2014 YK:n suorittamaa puolueetonta tutkimusta malesialaiskoneen alasampumisesta. Putin keskusteli kuitenkin heinäkuussa 2015 puhelimessa Hollannin pääministeri Mark Rutten kanssa sanoen, että olisi ”ennenaikaista ja haitallista”, jos YK tutkisi koneen alasampumisen. Heinäkuussa 2015 Venäjä esti veto-oikeudellaan YK:n alaisen onnettomuuden tutkinnan. Venäjä syytti ehdotettua päätöstä YK:n tutkintaan politisoituneeksi.


title: Rauman Lehti (1924–1930)

text: Rauman Lehti oli Raumalla vuosina 1924–1930 ilmestynyt sanomalehti.


title: Rauman Lehti (1924–1930)

text: Paikalliset edistyspuoluelaiset perustivat "Rauman Lehden" "Helsingin Sanomien" tuella puolueen edellisen äänenkannattajan "Rauman Sanomien" lakattua vuonna 1921. Lehti ei pärjännyt kilpailussa kokoomuksen "Länsi-Suomen" kanssa ja se lopetettiin kannattamattomana.


title: Rauman Lehti (1924–1930)

text: Aluksi kahdesti ja vuodesta 1926 lähtien kolmesti viikossa ilmestyneen lehden levikki oli 2100 kappaletta vuonna 1925. Sen päätoimittajina työskentelivät Iivari Partanen (1924–1928), Päiviö Sirkka (1928–1929) ja Sakari Brofeldt (1929–1930).


title: Hän rakastaa ja valehtelee

text: Hän rakastaa ja valehtelee () on vuonna 1920 ensi-iltansa saanut Chester Witheyn ohjaama yhdysvaltalainen mykkä draamakomediaelokuva, jonka pääosassa on Norma Talmadge.


title: Hän rakastaa ja valehtelee

text: "Hän rakastaa ja valehtelee" -elokuvan käsikirjoittivat ohjaaja Withey ja Grant Cooper Wilkie Collinsin samannimisen novellin (1885) pohjalta, ja sen tuottajana oli Joseph M. Schenck. Norma Talmadge Film Corporation oli elokuvan tuotantoyhtiönä ja Select Pictures Corporation levittäjäyhtiönä. Elokuvan työnimenä oli "Two Women". "Hän rakastaa ja valehtelee" sai ensi-iltansa Yhdysvalloissa tammikuussa vuonna 1920. Suomen ensi-ilta oli 11. toukokuuta vuonna 1924. Elokuvaa säilytetään Yhdysvaltain kongressin kirjaston elokuva-arkistossa. Kongressin kirjaston kopiosta puuttuu yksi kela.


title: Rauman Lehti (1881–1919)

text: Rauman Lehti (vuosina 1915–1918 Pohjanlahti) oli Raumalla vuosina 1881–1919 ilmestynyt sanomalehti.


title: Rauman Lehti (1881–1919)

text: H. E. Wegeliuksen ja Ludvig Långforsin perustama "Rauman Lehti" oli sisällöltään paikallinen ja linjaltaan suomenmielinen. Sortovuosina se oli määraaikaisesti lakkautettuna vuosina 1900 ja 1902. Vuoden 1905 suurlakon jälkeen lehdestä tuli perustuslaillinen ja nuorsuomalaisten äänenkannattaja. Kenraalikuvernööri lakkautti lehden vuonna 1914, jolloin sen tilalle perustettiin "Pohjanlahti". Sisällissodan jälkeen se otti takaisin vanhan nimensä. Kesän 1918 hallitusmuototaistelussa lehdestä tuli monarkistinen ja sen myötä kokoomuksen äänenkannattaja. Se lopetettiin puolueen toisen paikallisen lehden "Länsi-Suomen" tieltä.


title: Rauman Lehti (1881–1919)

text: Lehti ilmestyi vuodesta 1882 lähtien kerran, vuodesta 1889 kahdesti ja vuodesta 1898 kolmesti viikossa. Sen levikki oli 2400 kappaletta vuonna 1899. Päätoimittajina työskentelivät H. E. Wegelius (1881–1884), Kaarlo Kramsu (1885–1889), Albert Grönlund (1890), Kaarlo Hemmo Tiihonen (1891–1892), Risto Puhakka (1893), Volter Högman (Rihtniemi, 1893), Kaarlo August Järvi (1894), Emil Forsgren (1894–1898), Pekka Putkonen (1898–1901), J. A. Peltonen (1902–1905), Heikki Juntunen (1909–1910), Kaarlo Takalampi (1911–1912), S. Linnainmaa (1912–1914), Knut Sarlin (1915–1919) ja Martti Nordberg (1918 ja 1919).


title: B-galleria

text: B-galleria on vuonna 2005 perustettu Turun keskustassa sijaitseva taiteilijavetoinen nykytaidegalleria, jota ylläpitää voittoa tavoittelematon Nykykulttuuriyhdistys Suunnitelma B.


title: B-galleria

text: B-galleria on tila nuorille, uransa alkutaipaleella oleville taiteilijoille. B-gallerialla järjestetään näyttelytoiminnan ohella myös keikkoja, videonäytöksiä, luentoja, työpajoja, performansseja sekä muita taidetapahtumia. Gallerian takahuoneessa on lisäksi projektitila, jossa on mahdollisuus järjestää pienimuotoisempaa tai kokeilevampaa, matalamman kynnyksen näyttelytoimintaa ilman tavanomaista galleriavuokraa.


title: Rauman Lehti

text: Rauman Lehtiä on kaksi:


title: Avignonin naiset

text: Avignonin naiset () on taidemaalari Pablo Picasson vuonna 1907 valmistunut maalaus. Sen on sanottu mullistaneen koko 1900-luvun taiteen esittäessään kohteet samanaikaisesti useasta eri tarkastelupisteestä ja raivatessaan siten tietä uudelle tyylisuunnalle, kubismille.


title: Avignonin naiset

text: Maalaus esittää viittä alastonta naista. Etualalla on hedelmiä pöydänkulmalla. Varsinkin kahden oikealla olevan naisen kasvot on kuvattu voimakkaasti vääristyneinä, ja ne muistuttavat primitiivisiä naamioita.


title: Avignonin naiset

text: Maalauksen leveys on 233,7 senttimetriä ja korkeus 243,9 senttimetriä. Sen omistaa New Yorkissa toimiva Museum of Modern Art, joka hankki sen vuonna 1939.


title: Avignonin naiset

text: Picasso aloitti maalauksen tekemisen vuoden 1906 lopulla. Alkujaan hän aikoi maalata naiset kehittämänsä ”ibeerisen tyylin” mukaisesti, joka perustui muinaiseen iberialaiseen kuvanveistoon. Kesällä 1907 hän kuitenkin kiinnostui Afrikan ja Oseanian perinteisestä taiteesta, mikä innosti hänet muuttamaan työtään ja lisäämään siihen riitasointuja. Valmiissa maalauksessa Picasson alkuperäisenä esikuvana olleen iberialaisen kuvanveiston vaikutus näkyy vasemmanpuoleisten naisten päiden, nenien ja korvien kuvauksessa, afrikkalaisen ja oseanialaisen taiteen vaikutus puolestaan oikeanpuoleisissa hahmoissa. Picasso muutti kahden oikeanpuoleisen naisen kasvot omituisiksi naamioiksi ja kuvasi kyykyssä olevan naisen samanaikaisesti edestä ja takaa. Lisäksi hän muutti vasemmassa reunassa olevan naisen tummaihoiseksi. Picasso teki "Avignonin naisista" satoja luonnoksia. Teos valmistui vuoden 1907 kesä- ja heinäkuun aikana.


title: Avignonin naiset

text: Picasso aikoi alun perin tehdä maalauksen, joka kuvaisi barcelonalaista bordellia, ja siinä oli naisten ohella tarkoitus esiintyä myös kaksi merimiestä ja pääkallo. Hän kuitenkin jätti nämä elementit pois jo varhaisessa vaiheessa, minkä jälkeen maalaus ei sisältänyt avoimia viittauksia bordellielämään. Muistumaksi aiheesta jäi kuitenkin nimi "Avignonin naiset", joka oli Picasson ystävän Max Jacobin ehdotus. Se ei viittaa Avignonin kaupunkiin Ranskassa, vaan Barcelonan Avignon-katuun, jonka varrella oli runsaasti merimiesten suosimia bordelleja. Maalauksessa on kaikesta huolimatta nähty monenlaisia seksuaalisuuteen viittaavia vertauskuvia.


title: Avignonin naiset

text: Picasso halusi maalauksellaan tietoisesti luoda uudenlaista taidetta, joka poikkeaisi aiemmin suosituista tyylisuuntauksista. Karkea esitystapa ja kulmikkaat muodot poikkesivat impressionistien välittömien elämysten kuvaamiseen pyrkineestä muotokielestä, mutta tasaiset ja sävyttömät väripinnat erottivat teoksen myös fauvismille ominaisesta voimakkaasta värien käytöstä. Radikaaleinta "Avignonin naisissa" oli kuitenkin kuvatilan muuntaminen, yhdestä näköpisteestä ja normaaleista mittasuhteista luopuminen. Siinä, missä länsimainen taide oli renessanssista alkaen pyrkinyt kuvaamaan ihmisruumista luonnonmukaisesti, Picasso pelkisti sen eri suunnista esitetyiksi litteiksi ja kulmikkaiksi pinnoiksi. "Avignonin naisissa" tämä näkyy selvimmin oikealla alhaalla olevan naisen kasvoissa. Hänen kasvojensa osat on sijoitettu epäsymmetrisesti ja silmät maalattu erivärisiksi. Myös muissa hahmoissa on käytetty kulmikkaita muotoja, ja esimerkiksi toisen oikealla seisovan naisen rinta on muutettu viivamaisilla siveltimenvedoilla varjostetuksi nelikulmioksi. Keskellä seisovat naiset näyttävät vähemmän vääristyneiltä, mutta heilläkin kasvot on maalattu edestä ja nenät sivulta päin. Yleisesti koko maalauksen tunnelma on levoton ja väkivaltainen.


title: Avignonin naiset

text: Vaikka "Avignonin naiset" poikkesi tyyliltään siihenastisista taiteen konventioista, siinä voi myös nähdä vaikutteita aiemmista tyylisuunnista. Hajotettu tila ja hahmojen eleet ovat saaneet innoitusta espanjalaisen mestarin El Grecon teoksista, maalauksen sommitelman esikuvana taas voidaan nähdä Paul Cézannen "Kylpijät" tai Ingresin haaremiaiheiset maalaukset.


title: Avignonin naiset

text: Juuri klassisesta traditiosta jyrkästi poikennut naisvartaloiden ”väkivaltainen” kuvaustapa teki "Avignonin naisista" omana aikanaan kiistanalaisen. Teos otettiin sekä tyylinsä että aiheensa vuoksi vastaan järkyttyneenä. Vaikka Picasso oli tähän mennessä löytänyt taiteelleen uskollisia ostajia, hän päätti pitää "Avignonin naiset" useiden vuosien ajan poissa yleisön näkyviltä ja säilytti sitä ateljeessaan. Hän näytti sitä vain harvoille taiteilijaystävilleen, joista useimmat pitivät sitä rumana ja vastenmielisenä. Teos oli julkisesti esillä ensi kerran vuonna 1916. Picasso sai lopulta 1920-luvun alussa taulun myydyksi muotisuunnittelija Jacques Doucetille. Se pysyi melko tuntemattomana vuoteen 1937, jolloin se oli näytteillä Pariisin Petit Palaisissa. Pian sen jälkeen teoksen osti New Yorkin Museum of Modern Art.


title: Copa Argentina

text: Copa Argentina on Argentiinan jalkapalloliiton vuosittain järjestämä kilpailu. Argentiinan cup pelattiin ensimmäisen kerran vuonna 1969, jolloin mestaruuden voitti Boca Juniors. Seuraavana vuonna turnausta ei pelattu loppuun asti ja sen jälkeen kilpailua ei järjestetty moneen vuoteen. Vasta kaudella 2011–2012 cupia alettiin pelata uudestaan. Mestaruuden voitti Boca Juniors. Cupin voittaja pääsee suoraan seuraavan kauden Copa Libertadoresin lohkovaiheeseen.


title: Pohjanlahti (täsmennyssivu)

text: Pohjanlahti tarkoittaa seuraavia asioita:


title: Raahen Sanomat (1906–1918)

text: Raahen Sanomat oli Raahessa vuosina 1906–1918 ilmestynyt sanomalehti.


title: Raahen Sanomat (1906–1918)

text: Kaupungin vanhasuomalaiset perustivat "Raahen Sanomat" "Raahen Lehden" muututtua nuorsuomalaiseksi. Syksyllä 1918 se yhdistettiin "Raahe"-lehden kanssa "Raahen Seuduksi". Aluksi kahdesti ja vuodesta 1907 lähtien kolmesti viikossa ilmestyneen lehden päätoimittajina työskentelivät Max Albin Vennäkoski (1906–1907), Jussi Oksanen (1907–1908), Väinö Paasikangas (1908–1916) ja August A. Aurio (1916–1918).


title: Raahen Sanomat (1889–1890)

text: Raahen Sanomat oli Raahessa vuosina 1889–1890 ilmestynyt kaupungin ensimmäinen sanomalehti.


title: Raahen Sanomat (1889–1890)

text: Johan Wilhelm Juveliuksen julkaisema ja toimittama "Raahen Sanomat" oli kerran viikossa ilmestynyt, paikallisiin asioihin keskittynyt lehti. Sen ilmestyminen lakkasi kirjapainon muutettua pois Raahesta. Seuraavan sanomalehtensä kaupunki sai vuonna 1896, jolloin perustettiin "Raahen Lehti".


title: Okko

text: Okko on miehen etunimi. Suomessa nimi on käsitetty Oskari-nimen puhuttelumuodoksi, Saksassa sen sijaan Oton rinnakkaisnimeksi.


title: Okko

text: Suomessa nimi Okko tuli käyttöön 1920-luvulla. Elokuuhun 2016 mennessä se on annettu 858 henkilölle, joista suurin osa on syntynyt 2000-luvulla.


title: Okko

text: Okon nimipäivä on 13. elokuuta. Ensimmäisen kerran nimi otettiin kalenteriin vuonna 1929. Vuonna 1950 se poistettiin kalenterista, mutta nimen yleistyttyä se palautettiin samalle päivälle vuodesta 2015 lähtien. Ortodoksisessa nimipäiväkalenterissa Okon nimipäivää vietetään 27. helmikuuta, koska se on käsitetty lyhentymäksi Prokopius-nimen muunnoksesta Prokko.


title: Okko

text: Nimi Okko esiintyy Suomessa myös sukunimenä.


title: Etelä-Pohjanmaa (1924–1925)

text: Etelä-Pohjanmaa oli Seinäjoella vuosina 1924–1925 ilmestynyt sanomalehti.


title: Etelä-Pohjanmaa (1924–1925)

text: Toimittaja Eero Martikainen perusti "Etelä-Pohjanmaan" vuonna 1922 lakanneen toisen samannimisen lehden jatkajaksi. Kerran viikossa ilmestynyt lehti keskittyi uutisoinnissaan Seinäjoelle ja sen lähiympäristöön. Vuonna 1925 Martikainen myi sen kirjapainon Kuopion edistyspuoluelaisille, jotka ryhtyivät julkaisemaan "Pohjois-Savoa".


title: Etelä-Pohjanmaa (1919–1922)

text: Etelä-Pohjanmaa oli Seinäjoella vuosina 1919–1922 ilmestynyt sanomalehti.


title: Etelä-Pohjanmaa (1919–1922)

text: Lehti perustettiin Seinäjoelle myydyn kristiinalaisen "Suupohjan Kaiun" jatkajaksi. Se ei pystynyt säilyttämään entistä levikkialuettaan ja lakkasi runsaan kahden vuoden kuluttua. Kolmesti viikossa ilmestyneen lehden vastaavana toimittajana työskenteli Eero Martikainen, joka aloitti parin vuoden kuluttua toisen samannimisen lehden.


title: Primetime Emmy 2014

text: Primetime Emmy 2014 oli järjestyksessään 66. Primetime Emmy -palkintogaala, jossa jaettiin palkinnot televisiosarjoille ja ohjelmille, joita esitettiin Yhdysvalloissa 1. kesäkuuta 2013 – 31. toukokuuta 2014. Gaala järjestettiin Nokia Theatressa Los Angelesissä 25. elokuuta 2014. Gaalan juonsi ensimmäistä kertaa Seth Meyers. Eniten palkintoja sai "Breaking Bad", joka sai viisi palkintoa parhaasta draamasarjasta, miespääosasta, miessivuosasta, naissivuosasta ja käsikirjoituksesta.


title: Primetime Emmy 2014

text:
Voittajat on listattu ensimmäisenä ja lihavoitu.
Virallinen sivusto


title: Etelä-Pohjanmaa (Kristiinankaupunki)

text: Etelä-Pohjanmaa (vuoteen 1906 saakka Kaskisten Lehti) oli Kristiinankaupungissa vuosina 1903–1912 ilmestynyt sanomalehti.


title: Etelä-Pohjanmaa (Kristiinankaupunki)

text: "Työmiehen" ja "Suupohjan Kaiun" toimittajana työskennelleen Vihtori Niemen perustama "Kaskisten Lehti" oli linjaltaan suomenmielinen ja polittisesti radikaali. "Etelä-Pohjanmaaksi" muutettuna se ilmoittautui vuonna 1907 vanhasuomalaisten äänenkannattajaksi. Niemen kuoltua lehti jäi hänen leskelleen, joka julkaisi sitä keskeytyksin omaan kuolemaansa saakka.


title: Etelä-Pohjanmaa (Kristiinankaupunki)

text: Lehti ilmestyi vuodesta 1903 lähtien kahdesti, vuodesta 1910 kolmesti tai kahdesti ja loppuvaiheessa vuonna 1912 kerran viikossa. Sen päätoimittajina työskentelivät Vihtori Niemi (1904–1910), Vihtori Kaari (vastaava toimittaja 1904–1906), Mimmi Niemi (1910–1912) ja Ernst Hentunen (vast. toim. 1910).


title: Etelä-Pohjanmaa (täsmennyssivu)

text: Etelä-Pohjanmaa tarkoittaa seuraavia asioita:


title: Kansan Ystävä

text: Kansan Ystävä oli Helsingissä vuosina 1881–1882 ilmestynyt sanomalehti.


title: Kansan Ystävä

text: Kirjakauppias G. W. Edlundin julkaisema ja toimittama "Kansan Ystävä" oli kerran viikossa ilmestynyt kuvitettu kansanlehti, joka levisi lähinnä pääkaupunkiin ja sen ympäristöön. Sen kilpailija oli "Helsingin Wiikko-Sanomia". Pienilevikkinen lehti lakkasi jo vuoden kuluttua kannattamattomana.


title: Ilja Korotkov

text: Ilja Jevgenevitš Korotkov (, s. 6. joulukuuta 1983) on venäläinen keihäänheittäjä, joka edustaa Luch Moskova -seuraa. Korotkovin paras tulos on vuonna 2010 Adlerissa heitetty 85,47.


title: Ilja Korotkov

text: Hän selviytyi kesäolympialaisissa 2008 Pekingissä finaaliin, jossa hän sijoittui seitsemänneksi heitettyään 83,15. Kesäolympialaisissa 2012 Lontoossa Korotkov jäi karsintaan heitettyään vain 75,68. Hän on 192 senttimetriä pitkä ja painaa 101 kiloa.


title: Kajaani (sanomalehti)

text: Kajaani oli Kajaanissa vuosina 1922–1966 ilmestynyt sanomalehti.


title: Kajaani (sanomalehti)

text: Kaupungin kokoomuslaiset perustivat "Kajaanin" edistysmielisten kanssa julkaistun "Kajaanin Uutisten" tilalle. Taloudellisesti kannattamattoman lehden päärahoittajana toimi Kajaani-yhtiö. Sen lakattua maakunnan ainoaksi sanomalehdeksi jäi "Kainuun Sanomat".


title: Kajaani (sanomalehti)

text: Lehti ilmestyi vuodesta 1923 lähtien kolmesti, vuodesta 1955 kuudesti ja vuodesta 1958 jälleen kolmesti viikossa. Sen levikki oli enimmillään 5193 kappaletta vuonna 1945. Päätoimittajina työskentelivät Arvi Tapiola (1923–1930), Arne Vasunta (1930–1932), Verner Rekola (1932–1936), Väinö Leisio (1936–1938), Lauri Karanto (1938 ja 1941–1944), Paavo Suensaari (1938–1941), Olavi Leimu (1934–1945 ja 1954), Matti Klemola (1945–1954), Mauri Auvinen (1955–1957), Mikko Sakki (1957–1961), Veikko Valento (1961–1962) ja Kalevi Ylänkö (1962–1966).


title: Kajaanin Uutiset

text: Kajaanin Uutiset oli Kajaanissa vuosina 1921–1922 ilmestynyt sanomalehti.


title: Kajaanin Uutiset

text: "Kajaanin Uutiset" syntyi edistyspuolueen "Kajaanin Lehden" ja kokoomuksen "Ylimaan" yhdistyessä. Sen johtoajatus oli vasemmiston ja maalaisliiton vastustaminen. Aatteellisesti laimea lehti ei tyydyttänyt varsinkaan kokoomuslaisia, joiden aloitteesta lehtiyhtiö purettiin. Sen omaisuus myytiin kokoomuslaisille, jotka ryhtyivät julkaisemaan "Kajaani"-lehteä.


title: Kajaanin Uutiset

text: Kolmesti viikossa ilmestyneen lehden levikki oli noin 650 kappaletta. Sen päätoimittajina työskentelivät Matti Klemola (1921–1922) ja Arvi Tapiola (1922) ja vastaavana toimittajana Eemili Nordlund (1922).


title: Gabriel Wallin

text: Thorsten Olof Gabriel Wallin (s. 14. lokakuuta 1981 Enhörna, Ruotsi) on ruotsalainen keihäänheittäjä, joka edustaa ruotsalaista Södertälje IF -seuraa. Wallinin uran paras heitto on vuonna 2013 Hässelbyssä heitetty 83,23.